ஜோகூரில் Ehsan Property நிறுவனத்தின் வீடு கட்டமைப்பு திட்டத்திற்கான துவக்க விழா

ஜோகூர் பாரு , ஜூலை 31 – Ehsan Property நிறுவனம் இதுவரை பல தனித்துவமான மற்றும் தரமான வீடு கட்டமைப்பு திட்டத்தை மக்களுக்கு கொண்டு சேர்த்துள்ளது.

அவ்வகையில் இன்று ஜோகூர் பாருவில் Ehsan Property நிறுவனம் மற்றும் Lintang Hebat நிறுவனம் ஆகியவை இணைந்து கட்டவிருக்கும் முதியாரா ஆஸ்டின் அடுக்குமாடி குடியிருப்பு திட்டத்தின் துவக்க விழா இன்று ஏற்பாடு செய்யப்பட்டது.

முன்னதாக அரசாங்கத்தால் திட்டமிடப்பட்ட கோலாலம்பூர் மற்றும் சிங்கப்பூர்கான அதிவேக இரயில் சேவை மேம்பாட்டிற்கு அருகாமையில் இருப்பதே இவ்வீடமைப்பு திட்டத்தின் சிறப்பு அம்சம் என Ehsan Property நிறுவனத்தின் இயக்குனர் Dato’ Haji Abdul Hamid தெரிவித்துள்ளார்.

மேலும் Mutiara Austin Residence வீடமைப்புத் திட்டம் மொத்தம் 650 சேவை அடுக்குமாடி குடியிருப்புகளை உள்ளடக்கிய திட்டமாகும்.

743 மற்றும் 862 சதுர அடியில் கட்டப்படவிருக்க இவ்வீடானது இரண்டிற்கும் மேற்பட்ட அறைகள் மற்றும் குளியல் அறைகளை கொண்டு வடிவமைக்கப்பட்டுள்ளது என அவர் குறிப்பிட்டார்.

Mutiara Austin அடுக்குமாடி குடியிருப்பு திட்டம் அடுத்த ஆண்டு இறுதியில் கட்டி முடிக்கப்படும் என எதிர்பார்க்கப்படும் நிலையில் இத்திட்டத்தின் முதல் கட்ட விற்பனை 88 சதவீதத்தை எட்டியுள்ளது.

இவ்வீடமைப்பு திட்டம் பல்வேறு வசதிகள் அடங்கிய மற்றும் மிகவும் நியாயமான விலையிலும் விற்கப்படுவதாகவும் டத்தோ ஹஜி அப்துல் ஹமிட் கூறினார்.

இந்நிகழ்ச்சியில் பல நிறுவனத்தை சேர்ந்த முதலீட்டாளர்கள் மற்றும் வீடமைப்பு திட்டத்தின் இயக்குனர்களும் கலந்து கொண்டனர்.

 Tags
in Johor

Inauguration ceremony for Ehsan Property's housing project


ஒற்றுமை  அரசாங்கத்தை அம்னோ  தொடர்ந்து  தற்காக்கும்  – ஸாஹிட்

கோலாலம்பூர், ஜூன் 10 – பிரதமர் டத்தோஸ்ரீ அன்வார் இப்ராஹிம் தலைமையிலான ஒற்றுமை அரசாங்கத்தை அம்னோ தொடர்ந்து தற்காக்கும் என அதன் தலைவர் டத்தோஸ்ரீ Ahmad zahid Hamidi கூறியுள்ளார்.

எனவே நாட்டிற்கான திட்டங்களை மேற்கொள்வதற்கு அரசாங்கத்திற்கு மக்கள் ஆதரவு வழங்க வேண்டும் என அவர் கோரிக்கை விடுத்துள்ளார் .

அரசாங்கத்தை எவரும் மிரட்டுவதை நாங்கள் அனுமதிக்கமாட்டோம்.

இதர 18 கட்சிகளுடன் சேர்ந்து, இந்த அரசாங்கள்

தற்போதைய தவணைக் காலம் முடியும்வரை நீடித்திருப்பதை உறுதிப்படுத்துவோம் என Zahid Hamidi கூறியிருக்கிறார்.

அரசாங்கத்திலுள்ள கட்சிகளும் ஒன்றினைந்து பணியாற்றும் பட்சத்தில், நமது இலக்கை அடைய முடியும் என அவர் நேற்று நடைப்பெற்ற அம்னோ பொதுப் பேரவையில் உரையாற்றியபோது Zahid இவ்வாறு கூறினார்.

 Tags
the unity goverment

umno

will defend

zahid


அரிய காட்சி ; சிபாடன் தீவுக்கு அருகே, நூற்றுக்கும் மேற்பட்ட டால்பின்களை கண்டு இரசித்த அதிஷ்டசாலிகள்

செம்போர்னா, செப்டம்பர் 7 – டால்பின்களை காண்பது, பலருக்கும் ஓர் அரிய வாய்ப்பாகவே கருதப்படுகிறது.

அந்த வகையில், சுமார் நூறு டால்பின்களை மிக அருகில் நின்று பார்க்கும் வாய்ப்பு கிடைத்தவர்களை அதிஷ்டசாலிகள் என்றுதானே சொல்ல வேண்டும்?

நேற்று, பிற்பகல் மணி இரண்டு வாக்கில், நீருக்கடியில் இருக்கும் அதிசய உலகை ஒளிப்பதிவுச் செய்யும் அப்துல் ரசாக் இஸ்மாயில் உட்பட எட்டு அதிஷ்டசாலிகளுக்கு, சிபாடன் தீவில் அந்த அற்புதமான உயிரினங்களை மிக அருகில் கண்டுகளிக்கும் அரிய வாய்ப்பு கிட்டியது.

அவர்கள் பயணித்த படகிற்கு சுமார் 200 மீட்டர் இடைவெளியில், நூற்றுக்கும் அதிகமான

டால்பின்கள் துல்லி குதித்து நீந்தி சென்றதை அவர்கள் கண்டுள்ளனர்.

அவை இரு டால்பின் இனத்தை சேர்ந்தவை என நம்பப்படுவதாக அப்துல் ரசாக் கூறியுள்ளார். அந்த டால்பின்களில், சிலவற்றின் வயிற்றுப் பகுதியில் இளஞ்சிவப்பு வண்ணம் காணப்பட்ட வேளை ; மேலும் சில கூம்பு தலையுடன் இருந்தன.

2006-ஆம் ஆண்டு தொடங்கி முக்குளிப்பு வீரராகவும் பணியாற்றி வரும் அப்துல் ரசாக், சிபாடன் அல்லது மாபுல் தீவுப் பகுதிகளில், அதுபோன்ற காட்சிகளை காண்பது மிகவும் அரிது என்கிறார்.

அவ்விரு தீவுப் பகுதியிலும், டால்பின்கள் வாழ்கின்றன. எனினும், மனிதர்களின் பார்வையில் சிக்குவது, அவற்றின் மனநிலையைப் பொருத்தது. பல சமயங்களில் அவை ஆள்நடமாட்டம் இல்லாத பகுதியை நோக்கி சென்று விடும்.

எது எப்படி இருந்தாலும், நூற்றுக்கும் அதிகமான டால்பின்கள் கூட்டமாக நீந்திச் சென்றது சாதாரண நிகழ்வல்ல என்கிறார் அப்துல் ரசாக்.

 Tags
Lucky eight encounter over 100 dolphins

near Sipadan Island

Rare spectacle


இன்ஸ்டாவைத் தெறிக்க விட்ட விஜய் !  ‘ஃபாலோவர்ஸ்’-களை அள்ளிக் குவித்து சாதனை

சென்னை, ஏப் 3 – பிரபல வலைத்தளமான இன்ஸ்டாகிராமில் நடிகர் விஜய் புதிதாக இணைந்திருக்கும் நிலையில், அந்த சமூக வலைத்தளத்திலும் ஃபாலோவர்ஸ்- களை அள்ளிக் குவித்து வருகின்றார் இளைய தளபதி.

‘ஹெலோ நண்பா நண்பிஸ்’ (Hello Nanbas and Nanbis ) எனும் அவரது முதல் பதிவே பல லைக்குகளை அள்ளின. காஷ்மீரில் ‘லியோ’ படப்பிடிப்பில் எடுத்த சிறு புன்னகையுடன் இருக்கும் தனது புகைப்படத்தை இன்ஸ்டா கணக்கின் முகப்பு புகைப்படமாக அவர் வைத்திருக்கின்றார்.

இவ்வேளையில் இன்ஸ்டாவில் புதிதாக இணைந்ததோடு , சாதனையையும் விஜய் படைத்திருக்கின்றார். இந்தியாவின் வேகமான 10 லட்சம் ஃபாலோவர்ஸ்களைப் ( Followers) பெற்ற பிரபலம் என்ற பெருமையை அவர் பெற்றிருக்கின்றார் . அதோடு , உலகின் மூன்றாவது வேகமான 10 லட்சம் லைக்குகளைப் பெற்ற பெருமைக்கும் அவர் சொந்தக்காரர் ஆகியிருக்கிறார் .

இதனிடையே, விஜய் தனது இன்ஸ்டா கணக்கை திறந்த ஒரு நாளிலே இதுவரை 42 லட்சம் பேர் பின் தொடர்ந்துள்ளனர்.

 Tags
Actor Vijay

debut

Instagram

Makes


2 மாத கைக்குழந்தை மரணம்; வெளிநாட்டு குழந்தை பராமரிப்பாளர் கைது

பெட்டாலிங் ஜெயா, அக் 15 – கடந்த அக்டோபர் 10ஆம் திகதி கோத்தா டாமான்சாராவில் உள்ள குழந்தை பராமரிப்பு இல்லத்தில் 2 மாத கைக்குழந்தை இறந்ததைத் தொடர்ந்து, பராமரிப்பாளர் கைது செய்யப்பட்டார்.

40 வயது வெளிநாட்டு பெண்மணியான அவர் அக்டோபர் 13ஆம் திகதி கைது செய்யப்பட்டதாக பெட்டாலிங் ஜெயா மாவட்ட OCPD துணை கமிஷனர் முகமட் ஃபக்ருதீன் தெரிவித்தார்.

குழந்தை பராமரிப்பு இல்லத்தில் காலையில் நான் என் மகளை விட்டுச் சென்றேன். ஆனால் சற்று நேரத்திலேயே என் மகள் சுயநினைவற்ற நிலையில் இருப்பதாக அழைப்பு வந்தது. உடனே திரும்பி வந்து அருகில் இருந்த மருத்துவமனைக்கு அழைத்துச் சென்றேன். ஆனால் மருத்துவமனையை அடைந்தபோது குழந்தை இறந்து விட்டதாக தெரிவிக்கப்பட்டது என இறந்த அக்குழந்தையின் தந்தை வெளியிட்டுள்ள காணொளி வைரலாகியுள்ளது.

அந்த குழந்தை பராமரிப்பு இல்லத்தின் CCTV காணொளிகளைப் பார்த்த பின்னர், தனது குழந்தையைப் பராமரிப்பதில் சம்பந்தப்பட்ட பெண் கவனக்குறைவாக நடந்துக் கொண்டதாக கூறி குழந்தையின் தந்தை போலீசில் புகார் செய்துள்ளார்.

உள்நாட்டு ஆடவரை திருமணம் செய்துக் கொண்டுள்ள அந்த வெளிநாட்டுப் பெண், விசாரணைக்குப் பின் வாக்குமூலம் பதிவு செய்யப்பட்டப் பின்னர் போலிஸ் உத்திரவாதத்தில் விடுவிக்கப்பட்டுள்ளார்.

 Tags
babysitter

daycare

death

detained after toddler's


பெலித்தா  நாசி கண்டார் ஊழியரை தாக்கிய குற்றச்சாட்டை  இருவர் மறுத்தனர்

சிப்பாங், மார்ச் 21 – சைபர் ஜெயாவிலுள்ள Pelita Nasi Kandar உணவகத்தில் கலவரத்தை ஏற்படுத்தியது, அதன் ஊழியர் ஒருவரை தாக்கியது , கொச்சை வார்த்தைகளை பேசியது, மற்றும் பொருட்களை நாசப்படுத்தியதாக இளங்கோவன் முனியாண்டி மீது மற்றும் வெங்கடேஸ்வரன் மலைச்சாமி ஆகிய இரண்டு நண்பர்கள் மீது குற்றஞ்சாட்டப்பட்டது. மாஜிஸ்திரேட் Ayuni Izzaty Sulaiman முன்னிலையில் கொண்டுவரப்பட்ட குற்றச்சாட்டை 51 வயதுடைய இளங்கோவனும் வெங்கடேஸ்வரனும் மறுத்தனர். வேன் ஓட்டுனரான இளங்கோவன் மீது நான்கு குற்றச்சாட்டு கொண்டுவரப்பட்ட வேளையில் டாக்சி ஓட்டுனரான வெங்கடேஸ்வரனுக்கு எதிரான மூன்று குற்றச்சாட்டுக்கள் கொண்டு வரப்பட்டன. இளங்கோவனுக்கு எதிரான நான்கு குற்றச்சாட்டுக்களுக்கும் 11, 600 ரிங்கிட் ஜாமின் அனுமதிக்கப்பட்ட வேளையில் வெங்கடேஸ்வரனுக்கு 8,600 ரிங்கிட் ஜாமின் அனுமதிக்கப்பட்டது. அவ்விருவருக்கு எதிரான வழக்கு விசாரணைமே 10 ஆம் தேதி நடைபெறும் .

 Tags
claim trial

Pelita Nasi Kandar

to bashing up

two friends


புலியினால்  கொல்லப்பட்ட  பெண்ணின்  உடல் மீட்பு

புதுடில்லி, பிப் 16- வட இந்தியாவில் உத்தரகாண்ட் மாநிலத்தில் புலி அல்லது சிறுத்தையினால் உட்கொள்ளப்பட்டதாக நம்பப்படும் ஒரு பெண்ணின் பாதி உடற்பகுதியை வனத்துறை அதிகாரிகள் கண்டுப்பிடித்தனர். ரிஷிகேசியில் corbett ட்டில் உள்ள புலிகள் சரணாலய பகுதிக்கு அருகே 38 வயதுடைய கமலா தேவி என்ற பெண் இறந்துகிடந்ததை வனத்துறை அதிகாரிகள் உறுப்படுத்தினர். Almora மாவட்டத்திலுள்ள ஒதுக்குப்புறமான கிராமத்தைச் சேர்ந்த கமலாதேவி புதன்கிழமை முதல் காணாமல்போதாக கூறப்பட்டது.

 Tags
body of

Half eaten

Missing woman


பெளாங்காய் வெற்றி அவதூறு, இனத்துவேச சிந்தனையை உடைத்தெறிந்துள்ளது – பிரதமர் அன்வார் தகவல்

கோலாலம்பூர், அக் 8 – பெளாங்காய் இடைத் தேர்தலில் தேசிய முன்னணி அடைந்த வெற்றி அவதூறு மற்றும் இனத்துவேச சிந்தனையை உடைத்தெறிந்துள்ளதோடு அந்த தேர்தல் முடிவு மடானி (Madani) திட்டத்தை தொடர அரசாங்கத்தை ஊக்குவிக்கிறது என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். பூலாய் நாடளுமன்ற தொகுதி மற்றும் சிம்பாங் ஜெராம் சட்டமன்ற தொகுதியின் இடைத்தேர்தலில் அடைந்த வெற்றியைவிட பெளாங்காய் தொகுதியின் வெற்றி சிறப்பாக இருப்பதாக அவர் கூறியுள்ளார். இந்த வெற்றி ஒற்றுமை அரசாங்கத்தின் ஒத்துழைப்பின் தொடர்ச்சியை பிரதிபலிப்பதாக அவர் கூறினார். இந்த வேளையில் வெற்றி பெற்ற தேசிய முன்னணி சட்டமன்ற உறுப்பினர் அமிசார் அபு ஆடாம் மிற்கு தமது வாழ்த்துக்களையும் அன்வார் தெரிவித்துக் கொண்டார்.

அதோடு ஒற்றுமை அரசாங்கத்தின் மீது தொடர்ந்து நம்பிக்கை வைத்துள்ள வாக்காளர்களுக்கும் நன்றி தெரிவித்துக் கொண்ட அன்வார் , இந்த வெற்றிக்கு முதுகெலும்பாக இருந்த தேர்தல் இயந்தரத்திற்கும் தமது நன்றியையும் பாராட்டையும் தெரிவித்துக்கொண்டார். மடானி (Madani) பொருளாதார கட்டமைப்பின் அடிப்படையில் மக்களின் நல்வாழ்வுக்கான தேசிய வளர்ச்சிக்கான நடவடிக்கைகளை ஒற்றுமை அரசாங்கம் தொடரும் என தமது முகநூலில் அன்வார் பதிவிட்டுள்ளார்.

 Tags
narrative of slander

narrow racism

Pelangai win breaks

says Anwar


அன்னை மங்கலத்தின் இறுதிச் சடங்கு திங்கட்கிழமை நடக்கிறது

கோலாலம்பூர், ஜூன் 10 – நேற்று இயற்கை எய்திய மலேசியாவின் அன்னை திரேசா என்றைழைக்கப்பட்ட டத்தின் படுக்கா அன்னை மங்கலம் அவர்களின் இறுதிச் சடங்கு நாளை திங்கட்கிழமை நடக்கவிருக்கிறது.

பூச்சோங்கில் உள்ள சுத்த சமாஜம் அறக்கட்டளையின் வளாகத்தில் காலை 10 மணி தொடங்கி அன்னை மங்கலம் அவர்களுக்க் பொதுமக்கள் இறுதி மரியாதை செலுத்தலாம் என அந்த அறக்கட்டளையின் முன்னாள் செயலாளர் ரவி ராமன் குட்டி தெரிவித்துள்ளார்.

நுரையீரல் மற்றும் சுவாசக் குழாயில் ஏற்பட்ட ஒரு வித நோயினால் கடந்த 2 வாரங்களுக்கு முன்பு அசுந்தா மருத்துவமனையில் அன்னை மங்கலம் அனுமதிக்கப்பட்டிருந்ததாக அவர் கூறினார்.

1926ஆம் ஆண்டு மே 17ஆம் திகதி சிங்கப்பூரில் பிறந்தவரான அன்னை மங்கலம், பின்னர் 1948ஆம் ஆண்டு ஆசிரியராக கோலாலம்பூருக்கு இடம் பெயர்ந்தார். அதன் பின்னர் ஒரு வருடம் கழித்து சுத்த சமாஜ அறக்கட்டளையில் இணைந்து தனது சேவையை தொடங்கினார் இவர்.

இவரது சேவையைப் பாராட்டி, 2003ஆம் ஆண்டு Kesatria Mangku Negara விருது, 1955ஆம் ஆண்டு தேசிய சேவைக்கான விருது, 1977ஆம் ஆண்டு பெண்கள் அமைப்பின் தேசிய சபையின் சார்பில் துன் பாதிமா தங்க விருதும் அவருக்கு வழங்கப்பட்டு சிறப்பிக்கப்பட்டுள்ளது.

 Tags
Annai Mangalam's

funeral will be held

on Monday


நாங்கள் திருடர்கள்தான்; ஆனால் உணவை மட்டுதான் திருடுவோம் !

பெட்டாங் ஜெயா, ஜூன் 17 – நாங்கள் திருடர்கள்தான், ஆனால் எங்கள் கொள்கை உணவை திருடுவது மட்டும்தான் என்பது போல வீட்டினுள் நுழைந்த 3 திருடர்கள் உணவை மட்டும் திருடி சென்றுள்ளனர்.

இச்சம்பவம் நேற்று அதிகாலை கூச்சிங்கில் நிகழ்ந்துள்ளது.

போலிஸ் விசாரணையைத் தொடங்கியுள்ளது. அதில் ஓர் ஆடவன் பிடிபட்டுள்ளான்.

போதைப்பொருள் தொடர்பான குற்றச்சாட்டில் 4 குற்றப் பதிவுகள் இவர்கள் மீது இருக்கின்றன. வீடு புகுந்து கொள்ளையடிக்க பயன்படுத்தபடும் உபகரணங்கள் பறிமுதல் செய்யப்படுள்ள நிலையில், மேலும் இருவரை போலிஸ் தேடி வருகிறது.

 Tags
break

Burglars

into

Kuching home

to steal food


மின்னஞ்சல் வாயிலாக போக்குவரத்து குற்றப்பதிவுகள் ; மோசடி கும்பல்கள் கையாளும் புதிய யுக்தி

கோலாலம்பூர், ஆகஸ்ட்டு 4 – மின்னஞ்சல் வாயிலாக பொதுமக்களுக்கு போக்குவரத்து குற்றப்பதிகளை அனுப்பும் மோசடி கும்பல்களின் புதிய யுக்தியை போலீசார் அடையாளம் கண்டுள்ளனர்.

மக்களை எளிதாக வலையில் விழ வைக்க வேண்டுமெனும் நோக்கில், அரச மலேசிய போலீஸ் படையின் முத்திரை இடப்பட்ட மின்னஞ்சல்கள் தற்போது பரவலாக அனுபப்படுவது கண்டறியப்பட்டுள்ளதாக, புக்கிட் அமான் போக்குவரத்து புலனாய்வு மற்றும் அமலாக்க துறையின் துணை இயக்குனர் டத்தோ முஹமட் நஸ்ரி ஓமார் தெரிவித்தார்.

குறிப்பாக, பழைய போக்குவரத்து குற்றப்பதிவுகளுக்கான தொகையை விரைந்து செலுத்துமாறு கேட்டுக் கொள்ளும் வகையில் அந்த மின்னஞ்சல்கள் அனுபப்படுகின்றன.

அதோடு, இணையம் வாயிலாக அல்லது அந்த மின்னஞ்சலில் உள்ள இணைப்பு வாயிலாக பொதுமக்கள் பணத்தை செலுத்துமாறு கேட்டுக் கொள்ளப்படுவதும் தெரிய வந்துள்ளது.

அதனால், அதுபோன்ற மோசடி நடவடிக்கைகள் குறித்து பொதுமக்கள் விழிப்புடன் இருக்குமாறு கேட்டுக் கொள்ளப்படுகின்றனர்.

அரச மலேசிய போலீஸ் படை மின்னஞ்சல் வாயிலாக, போக்குவரத்து குற்றப்பதிவுகளை ஒருபோதும் வெளியிடவில்லை என்பதையும் முஹமட் நஸ்ரி உறுதிப்படுத்தினார்.

 Tags
hantar e-mel saman lalu lintas

Helah baharu scammer


கெடாவில் வெப்ப அலை  எச்சரிக்கை !

அலோர் ஸ்டார், ஏப் 2 – கெடாவில் , பெரும்பாலான இடங்களில் 37 பாகை செல்சியஸ் வரை கடும் வெயில் ஏற்படுமென மலேசிய வானிலை ஆய்வுத் துறை எச்சரித்திருக்கின்றது.

வடகிழக்கு பருவமழையின் இறுதி கட்டத்தின் விளைவாக, தட்ப வெப்ப நிலை அதிகரித்திருப்பதாக , கெடா வானிலை ஆய்வுத் துறையின் இயக்குநர் முஹம்மட் காலில் அப்துல் அசிஸ் ( Muhammad Khalil Abd Aziz ) தெரிவித்தார்.

Padang Terap, Kubang Pasu, Kota Star, Pendang, Sik , Kuala Muda ஆகிய மாவட்டங்களில் தட்ப – வெப்ப நிலை 35 பாகை செல்சியசில் இருந்து 37 பாகை செல்சியஸ் வரை பதிவாகும். இந்த நிலை நாளை எப்ரல் மூன்றாம் தேதி வரை நீடிக்குமென முஹம்மட் காலில் கூறினார்.

அதையடுத்து பொது மக்கள் குறிப்பாக முதியவர்கள் , சிறுவர்கள், உடல் நலப் பாதிப்புகள் உள்ளவர்கள் வெளிநடவடிக்கைகளைக் குறைத்துக் கொள்ளும்படி அவர் அறிவுறுத்தினார்.

 Tags
malaysia

met

of heatwave

warns kedahans


கோலாலம்பூர், ஜூன் 11 – தமிழ்ப்பள்ளிகளின் போதனா தரம், எதிர்நோக்கும் சவால்கள் மற்றும் பிரச்சனைகளை நேரடியாக கல்வியமைச்சின் அதிகாரிகளோடு கலந்துரையாடி தீர்வை கலந்தாலோசிக்கும் வகையில் தேசிய அளவிலான தலைமையாசிரியர் கலந்துரையாடல் நேற்று நடைபெற்றது.

ம.இ.காவின் கல்விக் குழுத் தலைவரான டத்தோ நெல்சன் ஏற்பாட்டில், மலேசிய தமிழ்ப்பள்ளிகளின் தலைமையாசிரியர் மன்றத்தின் இணை ஆதரவில் நடைப்பெற்ற இம்மாநாட்டில், 500க்கும் மேற்பட்ட தமிழ்ப்பள்ளிகளின் தலைமையாசிரியர்களுடன் கல்வி அமைச்சின் சுமார்

30 அதிகாரிகளும் கலந்துக் கொண்டு ஆக்கப்பூர்வமான கருத்துகளை பகிர்ந்துக் கொண்டனர்.

இம்மாநாட்டை ம.இ.காவின் தேசியத் துணைத் தலைவர் டத்தோ ஶ்ரீ சரவணன் துவக்கி வைத்து உரையாற்றினார். ஒரே இடத்தில் அனைத்து தமிழ்ப்பள்ளிகளின் பிரதிநிதிகளையும் ஒன்றிணைத்து தமிழ்ப்பள்ளிகள் எதிர்நோக்கும் பிரச்சனைகள் குறித்த தகவல்களை சேகரிக்க முடிந்திருப்பது மிகச் சிறப்பான செயலாக கருதுவதாக கூறியுள்ளார். இதன்வழி பிரதமரிடம் தமிழ்ப்பள்ளிகள் விவகாரம் குறித்து பேசி நல்ல தீர்வுகளை கொண்டு வர முடியும் என அவர் நம்பிக்கை தெரிவித்துள்ளார்.

நேற்று மாலையே பிரதமரைச் சந்தித்து இங்கு வழங்கப்பட்ட கருத்துகளை சமர்ப்பிக்கவிருப்தாக கூறிய கல்வி அமைச்சின் துணை அமைச்சர் Lim Hui Ying, நிகழ்வினை முடித்து வைத்து பேசியபோது தெரிவித்தார். குறிப்பாக 2018ஆம் ஆண்டு முதல் நிறுத்தி வைக்கப்பட்டுள்ள தமிழ்ப்பள்ளிகளுக்கான மானியம் மீண்டும் தொடங்கப்பட நடவடிக்கைகளை தாம் எடுக்கவிருப்பதாகவும் கூறினார்.

கல்வி சம்பந்தப்பட்ட விவகாரங்களை பிரேத்தியமாக கவனிக்க ம.இ.கா கல்வி குழுவை அமைத்திருக்கிறது. நமது சமுதாயத்தின் ஆணி வேர் தமிழ்ப்பள்ளிகள். எனவே இங்குள்ள பிரச்சனைகளை முதலில் களைவதன் வழி ஒட்டுமொத்தமாக இந்திய சமுதாயத்தின் மேம்பாட்டை உறுதிபடுத்த முடியும். எனவேதான் இம்மாநாடு ஏற்பாடு செய்யப்பட்டதாக இதன் ஏற்பாட்டுக் குழு தலைவர் டத்தோ நெல்சன் தெரிவித்தார்.

இது போன்ற கலந்துரையாடல் தமிழ்ப்பள்ளிகளின் தொடர் வளர்ச்சியை உறுதி செய்ய பெரும் பங்காற்றுவதாக கலந்து கொண்ட தலைமையாசிரியர்கள் தெரிவித்தனர்.

இவ்வகையான கலந்துரையாடல் வரும் ஆண்டுகளிலும் நடத்தப்படும் என எதிர்ப்பார்ப்பதாகவும் தலைமையாசிரியர்கள் கூறினர்.

இதனிடையே இந்த கலந்துரையாடலில் முன்வைக்கப்பட்ட கருத்துகள் அனைத்தும் நேற்று மித்ராவின் ஏற்பாட்டில் நடைப்பெற்ற கல்வி மேம்பாடு மற்றும் இந்தியர்களின் எதிர்காலம் தொடர்பிலான மாநாட்டில் கலந்துக் கொண்டபோது பிரதமர் மற்றும் கல்வியமைச்சரின் நேரடி கவனத்திற்கு மகஜர் வழி கொண்டுச் செல்லப்பட்டதாக ம.இ.கா தேசியத் தலைவர் டான் ஶ்ரீ விக்னேஸ்வரன் வணக்கம் மலேசியாவிடம் தெரிவித்தார்.

 Tags
level

national

National Level

Principal Discussion


பழம் பெரும் நடிகை ஜமுனா காலமானார்

ஐதரபாத், ஜன 27 – தமிழ், தெலுங்கு, கன்னடம், உட்பட பல்வேறு தென்னிந்திய திரைப்படங்களில் நடித்த பழம் பெரும் நடிகை ஜமுனா காலமானார். 86 வயதான அவர் கடந்த சில நாட்களாக நோய்வாய்ப்பட்டிருந்தார். ஜெமினி கணேசன் , சாவித்திரியுடன் அவர் நடித்த மிஸ்ஸியம்மா படம்தான் அவரை திரையுலகில் பெரிய நட்சத்திராக ஆக்கியது. தங்கமலை ரகசியம் படத்தில் சிவாஜிக்கு ஜோடியாக ஜமுனா நடித்ததோடு அந்த படத்தில் அமுதைப் பொழியும் நிலவே நீ அருகில் வராததேனோ என்ற பாடலும் குழந்தையும் தெய்வமும் படத்தில் ஜெய்சங்கருடன் அன்புள்ள மான்விழியே பாடல் காட்சியும் ஜமுனாவுக்கு பெரிய அறிமுகத்தை கொடுத்தன.

தூங்காதே தம்பி தூங்காதே திரைப்படத்தில் நடிகர் கமலுக்கு அம்மாவாகவும் அவர் நடித்திருந்தார். தமிழில் 27 படங்கள் உட்பட மொத்தம் 198 படங்களில் அவர் நடித்துள்ளார். 1980 ஆம் ஆண்டு தேர்தலில் ஆந்திராவின் ராஜமுந்திரி தொகுதியில் இருந்து இந்திய நாடாளுமன்றத்திற்கு ஜமுனா தேர்வு செய்யப்பட்டார். பிறகு 1990 ஆம் ஆண்டுகளில் பாரதீய ஜனதா கட்சியில் அவர் இணைந்தார். மத்திய அரசின் பத்ம பூஷன் விருது, தமிழக அரசின் எம்.ஜி .ஆர் விருது ,பிலிம்பேர் விருதையும் அவர் பெற்றுள்ளார். அவரது மறைவுக்கு திரையுலகத்தினர் அனுதாபம் தெரிவித்துள்ளனர்.

 Tags
A great actress

Jamuna

passed away


மோட்டார் சைக்கிள் டேங்கருடன்  மோதியது   இரு இளம்பெண்கள்    மரணம்

கோலாலம்பூர், மார்ச் 30 – Tanjung Malim , Kampung Kelawar – ருக்கு அருகே ஜாலான் ஈப்போ – கோலாலம்பூர் சாலையின் 121 ஆவது கிலோமீட்டரில் மோட்டார் சைக்கிள் ஒன்று டேங்கர் கொள்கலன் லோரியில் மோதியதில் இரு இளம்பெண்கள் மரணம் அடைந்தனர். 19 வயதுடைய அந்த இரு பெண்களும் Ulu Bernam – மிலிருந்து சிலிம் ரீவருக்கு சென்று கொண்டிருந்தபோது விபத்திற்குள்ளாகினர். மோட்டார் சைக்கிளை ஓட்டிய பெண் விபத்து நிகழ்ந்த இடத்திலேயே மரணம் அடைந்த வேளையில் மோட்டார் சைக்கிளின் பின்னால் அமர்ந்ந்திருந்த பெண் Slim River மருத்துவமனையில் இறந்ததாக Mualim OCPD Superintendent Mohd Hasni தெரிவித்தார்.

 Tags
after

hits tanker

teens die

their motorcycle

Two Ipoh


கெடா  மந்திரிபுசாராக  சனுசி  முகமட் நோர் இன்று  பதவியேற்பதை  உறுதிப்படுத்தினார்

அலோஸ்டார், ஆக 14 – Jeneri சட்டமன்ற தொகுதியை தற்காத்துக் கொண்ட டத்தோஸ்ரீ முகமட் சனுசி முகமம் நோர் இன்று காலை 10 மணியளவில் கெடா மந்திரிபுசாராக பதவி உறுதிமொழி எடுத்துக் கொள்வதை உறுதிப்படுத்தினார். Istan Anak Bukit ட்டில் தமது பதவியேற்று மற்றும் உறுதிமொழியை வாசிக்கும் சடங்கு நடைபெறும் என கெடா பெரிக்காத்தான் நேசனலின் தலைவருமான 49 வயதுடைய சனுசி தெரிவித்தார். சனிக்கிழமை நடைபெற்ற கெடா சட்டமன்ற தேர்தலில் மாநிலத்திலுள்ள 36 சட்டமன்ற தொகுதிகளில் பெரிக்காத்தான நேசனல் 33 தொகுதிகளை கைப்பற்றியது.

 Tags
Kedah hari ini

Sanusi angkat sumpah jawatan MB


வெளிநாட்டு  குடியேறிகளை கடத்துவோருடன் தொடர்பு   4 குடிநுழைவு  அதிகாரிகள் கைது

கோலாலம்பூர், பிப் 22 – வெளிநாட்டு குடியேறிகளை நாட்டிற்குள் கடத்திவரும் கும்பலுடன் தொடர்பு வைத்திருந்த நான்கு குடிநுழைவு அதிகாரிகள் கைது செய்யப்பட்டுள்ளனர். ஒவ்வொரு குடியேறியும் நாட்டிற்குள் நுழைவதற்கு 5,000 ரிங்கிட் முதல் 6,000 ரிங்கிட்வரை கட்டணம் விதிப்பதன் மூலம் ஒரு மாதத்திற்கு அக்கும்பல் 80,000 ரிங்கிட்டிற்கும் மேலாக பெற்று வருவது தொடக்கக் கட்ட விசாரணையில் தெரியவருவதாக குடிநுழைவுத்துறையின் தலைமை இயக்குனர் Khairul Dzaimee Daud தெரிவித்திருக்கிறார். கடந்த வெள்ளிக்கிழமை சரவாக்கில் Serian மற்றும் Bintulu வில் மேற்கொள்ளப்பட்ட சிறப்பு நடவடிக்கையின்போது அந்த நான்கு அதிகாரிகளும் கைது செய்யப்பட்டனர். வெளிநாட்டினர் பாதுகாப்புடன் பயணம் செய்வதை உறுதிப்படுத்துவதற்காக அவர்களது கடப்பிதழில் பாதுகாப்பு முத்திரையை அந்த குடிநுழைவுத் துறை அதிகாரிகள் அகற்றுவதும் கண்டுப் பிடிக்கப்பட்டதாக Khairul Dzaimee வெளியிட்ட அறிக்கையில் தெரிவித்தார் .

 Tags
4 immigration

links with migrant smugglers

officers held for alleged


உலக  சாம்பியன்ஷீப்  பேட்மிண்டன் போட்டி காலிறுதியாட்டத்தில்  பியர்லி   டான் –  தீனா  ஜோடி  தோல்வி

கோலாலம்பூர், ஆக 26 – Copenhagen னில் நடைபெற்றுவரும் உலகக் சாம்பியன்ஷீப் பேட்மிண்டன் போட்டியில் அரையிறுதி ஆட்டத்திற்கு தேர்வு பெறும் முயற்சியில் மலேசியாவின் பியர்லி டான் – எம். தீனா ஜோடி தோல்வி கண்டனர். நேற்று நடைபெற்ற காலிறுதியாட்டத்தில் சீனாவின்Zheng Shu Xiang-Zheng Yu ஜோடியிடம் 21-17, 17-21, 19-21 என்ற புள்ளிக்கணக்கில் பியர்லி டான் – தீனா தோல்வி கண்டனர்.

உலகின் 11 ஆம் நிலை ஆட்டக்காரரகளாக ராக கணிக்கப்பட்டுள்ள பியர்லி டான் – தீனா முதல் செட்டில் 21 -17 என்ற புள்ளிக் கணக்கில் வெற்றிப் பெற்றபோதிலும் அதன் பின்னர் நடைபெற்ற அடுத்த இரண்டு செட்டுக்களிலும் தோல்வி கண்டனர் .

இதனிடையே ஆண்கள் இரட்டையர் பிரிவில் நடப்பு சாம்பியன்களான மலேசியாவின் Aaron Chia -Soh Wooi Yik ஜோடி அரையிறுதி ஆட்டத்திற்கு தகுதி பெற்றனர். அவர்கள் காலிறுதியாட்டத்தில் கடுமையான போராட்டத்திற்குப் பின் 21-10. 15-21, 21-14 என்ற புள்ளிக் கணக்கில் சீனாவின் Liu Yuchen -ou ஜோடியை வீழ்த்தினர். இன்று நடைபெறும் அரையிறுதி ஆட்டத்தில் Aaron Chia – Soh wooi Yi ஜோடி தென் கொரியாவின் Kang Min -hyuk -Seo Seung -joe இணையுடன் மோதுவார்கள்.

 Tags
bow out to Chinese pair

in quarter-finals

Pearly-Thinaah

World Championships


ஆச்சேயில் மனிதர்களை தாக்கி வந்த சுமத்ரா வகை புலி பிடிபட்டது

இந்தோனேசியா, ஆச்சே மாநிலத்தில், விவசாயிகளை தாக்கி வந்ததாக நம்பப்படும், புலி ஒன்று, ஒரு நாள் தேடுதல் வேட்டைக்கு பின் பிடிப்பட்டது.

கடந்த ஒரு வாரத்தில் மட்டும், இரு வேறு சம்பவங்களில் புலி தாக்கி குறைந்தது நால்வர் கடுமையாக காயமடைந்தனர்.

எனினும், தற்போது பிடிப்பட்ட புலியும், அந்த தாக்குதல்களை மேற்கொண்ட புலியும் ஒன்றா என்பது இன்னும் உறுதிச் செய்யப்படவில்லை.

அந்த புலியின் நடமாட்டம் இருந்தாக நம்பப்படும் காட்டுப் பகுதியில், வனவிலங்கு துறை அதிகாரிகள் அமைத்திருந்த பொறியில் புலி சிக்கியதாக கூறப்படுகிறது.

முகத்தில் காயத்துடன் அந்த புலி கூட்டில் அடைப்பட்டிருக்கும் புகைப்படம் ஒன்றை அதிகாரிகள் வெளியிட்டுள்ளனர்.

 Tags
captured

human attack

indonesia

Sumatran tiger


மருதம்  கூட்டுறவு  கழகத்தின்  ஒரு மாலைப்  பொழுது  நிகழ்ச்சியில்  உறுப்பினர்கள் திரளாக பங்கேற்பு

கிள்ளான், ஜூன் 1 – சிலாங்கூர் மாநில மருதம் கூட்டுறவு கழகம் அண்மையில் அதன் உறுப்பினர்களுடன் ஒரு மாலைப் பொழுது என்ற நிகழ்ச்சியை கிள்ளான் பண்டார் போத்தானிக் நகரில் அமைந்துள்ள பிரபல இந்திய உணவகத்தில் மிகவும் சிறப்பாக நடத்தியது. கூட்டுறவு கழக உறுப்பினர்களுடனான நட்புறவு மற்றும் புரிந்துணர்வை மேம்படுத்திக் கொள்ளும் நோக்கத்தில் இந்த நிகழ்ச்சி ஏற்பாடு செய்யப்பட்டது. கூட்டுறவு கழகத்தின் செயல்பாடுகள் மற்றும் எதிர்கால நடவடிக்கைகள் குறித்து இச்சந்திப்பின்போது உறுப்பினர்கள் மத்தியில் மருதம் கூட்டுறவு கழத்தின் தலைவர் சாதசிவம் கந்தசாமி விரிவாக விவரித்தார்.

இந்த நிகழ்ச்சியில் தொழில் அதிபர்கள் டத்தோஸ்ரீ திருமுருகன் அவரது துணைவியார் டத்தின்ஸ்ரீ கலாராணி, டத்தோ ஆறுமுகம், டத்தோ கணேசன் அவர்தம் துணைவியார் டத்தின் பாரதி , சிவக்குமார், சரவணக்குமார், ஆறுமுகம், பொன்னையா மற்றும் வழக்கறிஞர் சானாஸ் ஆகியோரும் கலந்துகொண்டனர்.

 Tags
In the show

Marutham Cooperative

Members Mass

of the Corporation

One evening time

participation


எனது பதவியை பயன்படுத்தி  நானும் எனது குடும்பத்தினரும் செல்வந்தர் ஆகினோமா? நிருபிக்கும்படி அன்வாருக்கு மகாதீர் சவால்

கோலாலம்பூர், மார்ச் 27 – எனது பதவியை பயன்படுத்தி நானும் எனது குடும்பத்தினரும் பணக்காராரானதாக கூறியிருக்கும் பிரதமர் அன்வார் அதனை நிருபிக்க வேண்டுமென டாக்டர் மகாதீர் முகமட் சவால் விடுத்துள்ளார். குற்றங்களை கூறுவது மிகவும் எளிதாகும். ஆனால் அந்த குற்றங்கள் நிருபிக்கப்படாதவரை அது உண்மையில்லை என்பதோடு அது அவதூறாகும் என தமது முகநூலில் மகாதீர் சுட்டிக்காட்டினார். கடந்த வாரம் பி.கே.ஆர் கட்சியின் மாநாட்டை தொடக்கி வைத்து பேசிய அன்வார், 22 ஆண்டு காலம் பதவியில் இருந்து அதன் பின் மேலும் 22 மாதம் பதவியில் இருந்தவரும் அவரது குடும்பத்தினரும் பணக்காரராகியுள்ளனர் என கூறியிருந்தார். அந்த உரையில் மகாதீரின் பெயரை பி.கே.ஆர் கட்சியின் தலைவருமான அன்வார் குறிப்பிடாவில்லை. அதிகாரத்தில் அல்லாத அந்த தலைவர் மலாக்காரர்களின் செல்வாக்கை இழந்து விட்டார் என்றும் அன்வார் தெரிவித்திருந்தார்.

 Tags
Dr M

I used

myself and family

position to enrich

prove that

tells PM


மாநில தேர்தலில் தேசிய முன்னணி சொந்த சின்னத்தில் போட்டியிடும்  -ஸாஹிட் ஹமிடி

புத்ரா ஜெயா, பிப் 23 – எதிர்வரும் மாநில சட்டமன்ற தேர்தல்களில் தேசிய முன்னணி தனது சொந்த சின்னத்தில் போட்டியிடும் என அந்த கூட்டணியின் தலைவர் டத்தோஸ்ரீ டாக்டர் அகமட் ஸாஹிட் ஹமிடி தெரிவித்திருக்கிறார். தேசிய முன்னணி கூட்டணியும் அதன் உறுப்பு கட்சிகளும் இதனை உறுதிப்படுத்தியுள்ளதாகவும் அவர் கூறினார். தேர்தலில் தேசிய முன்னணியின் சின்னம் தொடர்ந்து பயன்படுத்தப்படும் என இன்று பூர்வகுடிகளின் மேம்ம்பாட்டுத் துறைக்கு வருகை புரிந்த பின் ஸாஹிட் தெரிவித்தார்.

தொகுதி பங்கீடு குறித்து வினவப்பட்டபோது ஒற்றுமை அரசாங்கத்தில் இடம்பெற்றுள்ள கட்சிகளிடையே இதுகுறித்த பேச்சுக்கள் ஏற்கனவே தொடங்கிவிட்டதாகவும் அவர் கூறினார். அனைத்து கட்சிகளுடன் ஒத்துழைப்பு இருந்துவருகிறது. கலந்துரையாடலும் நடைபெற்று வருவதாக அவர் தெரிவித்தார். மாநில தேர்தல்கள் சம்பந்தப்பட்ட விவகாரங்களை கவனிப்பதற்கு ஒற்றுமை அரசாங்கம் சிறப்பு குழு ஒன்றை அமைத்துள்ளது என்றும் அவர் கூறினார். எதிர்வரும் ஜூன் மாதத்தில் கடைசி இரண்டு வாரங்களின்போது தங்களது மாநில சட்டமன்றங்களை கலைப்பதற்கு ஆறு மாநிலங்களிடையே புரிந்துணர்வு காணப்பட்டுள்ளதாக நேற்று சிலாங்கூர் மந்திரிபுசார் டத்தோஸ்ரீ அமிருடின் ஷாரி கூறியிருந்தார்.

 Tags
Barisan to use

in coming

own logo

says Zahid

state election


பேச்சு சுதந்திரத்தில் கட்டுப்பாடு – பாமி பாட்ஷில் மறுப்பு

கோலாலம்பூர், அக்டோபர் 9 – தற்போதைய அரசாங்க நிர்வாகத்தின் கீழ் பேச்சு சுதந்திரம் எதுவும் கட்டுப்படுத்தப்படவில்லை. மேலும் ஒளிபரப்பாளர்கள் மற்றும் பத்திரிகையாளர்கள் எவரும் நடப்பு நிர்வாகத்தினால் குற்றஞ்சாட்டப்படவில்லை. எனவே, இன்றைய அரசாங்கம் பேச்சு சுதந்திரத்தைக் கட்டுப்படுத்தியதாக கூறப்படுவதை தொடர்பு மற்றும் இலக்கவியல் அமைச்சர் பாமி பாட்ஷில் இன்று மறுத்தார்.

மலேசிய தகவல் தொடர்பு மற்றும் பல்லூடக ஆணையம் (எம்.சி.எம்.சி) எடுக்கும் எந்தவொரு நடவடிக்கையும் தற்போதுள்ள சட்டத்தின் அடிப்படையிலானது என்று அவர் இன்று பிற்பகல் கோலாலம்பூரில் உள்ள போஸ் மலேசியா தலைமையகத்தில் நடைபெற்ற செய்தியாளர் கூட்டத்தில் கூறினார்.

மலேசியாவில் நாம் குரல் எழுப்ப உரிமை உள்ளது. ஆனால், எங்களுக்கு சட்ட மற்றும் தார்மீக வரம்புகளும் உள்ளன . எனவே, இது நான் உட்பட அனைவருக்கும் ஒரு நினைவூட்டல் என்பதை சுட்டிக்காட்ட விரும்புவதாக பாமி தெரிவித்தார்.

இணையதளங்கள் அல்லது அதற்கான கணக்குகளைக் கட்டுப்படுத்துமாறு எம்.சி.எம்.சியிடம் பல நிறுவனங்கள் கேட்டுக்கொள்ளும் ஆற்றலைக் கொண்டுள்ளன. மலேசியா நிறுவனங்கள் எஸ்.எஸ்.எம் ஆணையத்தின் (SSM) உதாரணத்தை வழங்குவதன் மூலம், அதன் அதிகார வரம்பிற்கு உட்பட்ட சிக்கல்களுக்கு இது போன்ற கோரிக்கைகளை வைக்கலாம் என்றும் பாமி சுட்டிக்காட்டினார்.

 Tags
denies

Fahmi

freedom

Govt

media

not persecuted

speech restricted


பெர்சத்து  உச்ச மன்றத்தில்   கைரிக்கு  வாய்ப்பு வழங்க  முஹிடின்  முன்வந்தார்

கோலாலம்பூர், மே 17 – அம்னோ இளைஞர் பிரிவின் முன்னாள் தலைவர் கைரி ஜமாலுடினுக்கு பெர்சத்து உச்ச மன்றத்தில் வாய்ப்பு வழங்குவதற்கு அக்கட்சியின் தலைவரான டான்ஸ்ரீ முஹிடின் யாசின் முன்வந்தார். 15ஆவது பொதுத் தேர்தலுக்குப் பின் அம்னோவிலிருந்து நீக்கப்பட்டதைத் தொடர்ந்து தற்போது கைரி இன்னும் எந்த கட்சியிலும் இணையவில்லை. பெர்சத்து கட்சியில் இணைவதற்கு விரும்பினால் கட்சியின் உச்சமன்ற உறுப்பினர் பதவியை கைரி ஏற்றுக்கொள்ளலாம் என முஹிடின் இன்று தெரிவித்தார். பெர்சத்து உச்சமன்றத்தில் தற்போது இரண்டு இடங்கள் காலியாக உள்ளன. இதர பெர்சத்து தலைவர்களுடன் இது குறித்து தாம் விவாதித்திருப்பதாகவும் அவர் கூறினார். சமூகத்திற்கு கைரி பங்காற்ற முடியும். பெர்சத்து கட்சியில் இணைவதா இல்லையா என்பதை தாம் கைரியின் முடிவுக்கே விட்டுவிடுவதாக இன்று நடைபெற்ற செய்தியாளர் கூட்டத்தில் முஹிடின் தெரிவித்தார்.

 Tags
Council

in Berasatu Supreme

Muhyiddin wants

to give KJ spot


கிள்ளான்  விரைவில்  மாநகரமாகும்

கிள்ளான், ஜூலை 27 – கிள்ளான் விரைவில் மாநகராக பிரகடனப்படுத்தபடும் என ஊராட்சி மன்ற மேம்பாட்டிற்கான அமைச்சர் Nga Kor Ming தெரிவித்தார். கிள்ளான் நகரை மாநகராக உயர்த்தும் தகுதிக்கு அமைச்சரவை அங்கீகரித்துள்ளதாக இன்று கிள்ளான் நகரான்மைக் கழகம் ஏற்பாடு செய்த நிகழ்வில் கலந்துகொண்டபோது அவர் இதனை அறிவித்தார். மாநகர் தகுதிக்கான பல நடவடிக்கைகளை மேம்படுத்தும் பணிகள் இப்போது மேம்படுத்தப்பட்டு வருவதோடு இதற்காக நிதியும் ஒதுக்கப்பட்டுள்ளதாக Nga Kor Ming தெரிவித்தார்.

133 ஆண்டுகால பழமை வாய்ந்த கிள்ளான் ஒரு மாநகருக்கான தகுதியை பெறுவதற்கு தேவையான அனைத்து தகுதிகளையும் கொண்டிருப்பதற்கான நடவடிக்கைகளும் மேற்கொள்ளப்பட்டு வருவதோடு இவ்வாண்டு இறுதிக்குள் கிள்ளான் நகரான்மைக் கழகம் மாநகர் மன்றமாக மேம்படுத்தப்படும் என்றும் ஙா கோர் மிங் கூறினார்.

 Tags
Klang to be given city status


தாயாரை    கத்தியால்    தாக்க முயன்ற  ஆடவனை  போலீசார்  சுட்டுக் கொன்றனர்

ஈப்போ, மே 25 – போதைப் பொருள் அடிமைக்கு உள்ளான ஆயுதம் ஏந்திய ஆடவன் ஒருவன் முரட்டுத்தனமாக செயல்பட்டதோடு தனது தாயாரை கத்தியால் குத்தப்போவதாக மிரட்டல் விடுத்ததைத் தொடர்ந்து அந்த நபரை போலீசார் சுட்டுக் கொன்றனர். பாகான் டத்தோ, ஊத்தான் மெலிந்தாங்கில் இந்த சம்பம் நடந்ததாக பேரா போலீஸ் தலைவர் டத்தோஸ்ரீ Mohd Yusri Hassan Basri தெரிவித்தார். இரவு 11.30 அளவில் நடைபெற்ற அந்த சம்பவத்தன்போது சரணடையும்படி போலீஸ் கேட்டுக்கொண்டபோதிலும் அவன் மறுத்தான். தனது 72 வயது தாயாரை தாக்கப்போவதாக மிரட்டிய அந்த 44 வயதுடைய அந்த ஆடவன் போலீஸ்காரர்களையும் அங்கிருந்து வெளியேறும்படி கேட்டுக்கொண்டான்.

தனது தாயரை பிடித்து வைத்துக்கொண்டு பாராங் கத்தி மற்றும் கத்தரிகோல்களை வைத்துக்கொண்டு குத்தப் போவதாக மிரட்டடியதை தொடர்ந்து அந்த நபருக்கு எதிராக போலீசார் ஒரு முறை மட்டுமே சுட்டனர். துப்பாக்கி தோட்டா இடது தோல்பட்டையில் பாய்ந்ததைத் தொடரந்து அந்த சந்தேகப் பேர்வழி மயங்கி விழுந்து இறந்தான் என Yusri தெரிவித்தார்.

 Tags
by police after

Man shot dead

slash mother

trying to


மலேசிய  மாஸ்டர்ஸ்  பேட்மிண்டன்  ஒற்றையர் பிரிவில் இந்தியாவின்   பிரனோய்  வென்றார்

ஷா அலாம், மே 29 – மலேசிய மாஸ்டர்ஸ் பேட்மிண்டன் போட்டியில் ஆண்கள் ஒற்றையர் பிரிவில் இந்தியாவின் பிரனோய் 21-19. 21-13. 21 -18 என்ற புள்ளிக் கணக்கில் சீனாவின் Weng Hong கை வீழ்த்தி சாம்பியன் பட்டத்தை வென்றார். எனினும் சுமார் ஒன்றரை மணி நேர கடுமையான போராட்டத்திற்குப் பின்னரே 30வயதுடைய Prannoy இந்த ஆட்டத்தில் வெற்றி பெற்றார். உலகின் 9ஆம் நிலை ஆட்டக்காரராக கணிக்கப்பட்டுள்ள Prannoy அடுத்த ஆண்டு பாரிஸில் நடைபெறும் ஒலிம்பிக் போட்டிக்கு தேர்வு பெறுவதே தமது லட்சியம் என்றும் இதற்காக ஒவ்வொரு போட்டியிலும் சிறந்த அடைவு நிலையை பெறுவதற்கு தொடர்ந்து கடுமையாக போராடுவேன் என Prannoy தெரிவித்தார்.

 Tags
badminton

india's Prannoy

is new champion

malaysian Masters


கெராக்கான்  தானா ஆயர்  அமைப்பிலிருந்து டாக்டர் மகாதீர்  விலகல்

கோலாலம்பூர், மே 12 – மலாய்க்காரர்களை அடிப்படையாகக் கொண்ட அரசு சார்பற்ற அமைப்புகளின் கூட்டணியான Gerakan Tanah Air அமைப்பிலிருந்து விலகுவதாக டாக்டர் மகாதீர் முடிவு செய்துள்ளார். கடந்த பொதுத் தேர்தலில் வாக்காளர்களின் ஆதரவை பெறுவதில் Gerakan Tanah Air தோல்வி கண்டதால் தாம் அதிலிருந்து விலகுவதாக தெரிவித்தார். அதோடு தாம் இனியும் அந்த இயக்கத்தின் தலைவர் இல்லையென்றும் அவர் அறிவித்துள்ளார். தாம் இப்போது அந்த கூட்டணியில் எந்த பொறுப்பிலும் இல்லையயென்றும் அவர் கூறினார்.

 Tags
air

Dr M

Gerakan

quits

Tanah


கடல்  கொந்தளிப்பு   அலைகள்  உயரும்போது  நீச்சலை தவிர்ப்பீர்

சிரம்பான், ஏப் 25 – விழாக்கால நீண்ட விடுமுறை காலாத்தில் போர்ட்டிக்சன் கடற்கரைக்கு உல்லாச பொழுதை கழிப்பதற்கு செல்வோர் கடல் கொந்தளிப்பு மற்றும் அலைகள் உயரும்போது பாதுகாப்பு காரணங்களுக்காக நீச்சல் நடவடிக்கையை தவிர்க்கும்படி போட்டிக்சன் நகரான்மைக் கழகத் தலைவர் Mohd Zamri Mohd Esa கேட்டுக்கொண்டார். போட்டிக்சன் வட்டாரத்திலுள்ள 11 கரையோரப் பகுதிகளில் தங்களது விடுமுறையை கழிப்பதற்கு தனிப்பட்ட நபர்கள் மற்றும் அவர்களது குடும்பத்தினர்கள் வருவது ஊக்குவிக்கப்பட்டாலும் தேவையற்ற சம்பவங்கள் எதுவும் நடைபெறுவதை தவிர்ப்பதற்கு ‘ தடுப்பு நடவடிக்கைகளிலும் கவனம் செலுத்த வேண்டுமென Mohd Zamri வலியுறுத்தினார். பொதுவாகவே போட்டிக்சன் வட்டாரத்தில் அனைத்து கரையோரப் பகுதிகளிலும் மக்கள் நீந்த முடியும். ஆனால் கடல் கொந்தளிப்பு மற்றும் அலைகள் உயரும்போது கடலில் நீந்துவதை தவிர்க்க வேண்டும் என அவர் கேட்டுக்கொண்டார். ஞாயிற்றுக் கிழமை போட்டிக்சன் கடலுக்கு உல்லாச பொழுதை தங்களது குடும்பத்தினருடன் கழிக்கச் சென்ற 30 வயது, ஆர்.கலைவாணி. 29 வயது ஆர்.தேவகி. 19 வயதுடைய ஆர் . சத்தியதேவி ஆகியோர் மூழ்கி மாண்டனர். தங்களது மூன்று மகளையும் இழந்த பந்திங்கைச் சேர்ந்த பெற்றோர் ரவி -அஞ்சலை தம்பதியர் கண்ணீர் கடலில் மூழ்கி மீளா துயரத்தில் ஆழ்ந்திருக்கின்றனர் என்பது குறிப்பிடதக்கது.

 Tags
and choppy waters

Avoid Swimming

during waver

Says PD Municipal Council


பெர்லிஸ் காடுகளில் இரண்டு புதிய இனங்களை கண்டுபிடித்த ஆராய்ச்சியாளர்கள்

பெர்லிஸ், ஜூலை 3 – பெர்லிஸ் (Perlis) காடுகளில் ஆராய்ச்சியாளர்கள் குழு நடத்திய ஆய்வில், இரண்டு புதிய வகை வனவிலங்குகள் கண்டுபிடிக்கப்பட்டுள்ளன.

இந்த பயணத்தின் தலைமை ஆராய்ச்சியாளரான அசோசியேட் பேராசிரியர் டாக்டர் அமிர்ருதீன் அஹ்மத் இதுபற்றி தெரிவித்தார்.

புதிதாக கண்டுபிடிக்கப்பட்ட இரண்டு இனங்களும் ‘பழங்குடிகள் சிலந்தி’ மற்றும் ‘சிர்டோடாக்டைலஸ் ஜீப்ரைகஸ்’ எனப்படும் பல்லி என இரண்டு வெவ்வேறு இனங்களை சேர்ந்தவை.

சிலந்தி இனங்கள் பெர்லிஸ் காடுகளுக்கு மட்டுமே சொந்தமானது என்பதை ஆராய்ச்சியாளர்கள் வெளிப்படுத்தினர். இது தாய்லாந்தில் இருந்துவந்து நவகவான் மலைத்தொடரின் வழியாக மலேசியாவில் நுழைந்ததாக நம்பப்படுகிறது.

புதிய வனவிலங்கு இனங்களின் ஆவணப்படுத்தப்பட்ட கண்டுபிடிப்பு வனவிலங்கு ஆர்வலர்களை பெரிதுமாக வசீகரித்துள்ளது.

 Tags
in Perlis forest reserve

Scientists discover two new species


தூய்மையான பினாங்கு தைப்பூசம் ;  150  தன்னார்வலர்கள் தேவைப்படுகின்றனர்

ஜோர்ஜ் டவுன், ஜன 10 – பினாங்கு தைப்பூசம் தூய்மையான திருவிழாவாக அமைய , 150 தன்னார்வலர்களை எதிர்பார்க்கின்றது மலேசிய தமிழர் குரல் அமைப்பு.

பிப்ரவரி 5-ஆம் தேதி வரவேற்கப்படும் தைப்பூசத்தின் போது, மலை உச்சியில் அமைந்திருக்கும் பினாங்கு அருள்மிகு ஶ்ரீ பாலதண்டாயுதபாணி ஆலயத்தை தூய்மையாக வைத்திருப்பதற்காக, அந்த தன்னார்வலர்கள் தேவைப்படுவதாக அவ்வமைப்பின் பொருளாளர் கோகிலன் மகேந்திரன் தெரிவித்தார்.

இந்த ‘தூய்மை இயக்கம்’ பிப்ரவரி 4-ஆம் தேதி மாலை மணி 6 தொடங்கி பிப்ரவரி 5-ஆம் தேதி மாலை மணி 6 வரையில் 24 மணி நேரம் மேற்கொள்ளப்படும் .

அந்த இயக்கத்தில் இணைந்து தங்களது பங்களிப்பை செய்ய விரும்புபவர்கள் , திரையில் இடம்பெற்றுள்ள எண்ணில் ( 018 – 4640734 ) என்ற கோகிலனை அழைக்கலாம்.

 Tags
2023

Clean

keep

penang

thaipusam


அரச  அமைப்பை  தொடர்ந்து   சாடினால்   மகாதீரின்  துன் விருதை ரத்துச் செய்வீர்  -ஆர்.எஸ் .என் ராயர்

கோலாலம்பூர், ஜூன் 6 – அரச அமைப்பை சாடும் நடவடிக்கையை முன்னாள் பிரதமர் டாக்டர் மகாதீர் தொடர்ந்து வந்தால் அவருக்கு வழங்கப்பட்ட துன் விருதை மீட்டுக்கொள்வது குறித்து அரசாங்கம் பரிசீலிக்க வேண்டும் என பக்காத்தான் ஹரப்பான் ஜெலுத்தோங் நாடாளுமன்ற உறுப்பினர் R.S.N நாடாளுமன்றத்தில் விவாதத்தின்போது கேட்டுக்கொண்டார். அரச அமைப்பை சிறுமைப்படுத்தும் வகையியில் தாக்கிப் பேசுவதை நிறுதிக்கொள்ளுங்கள் என மகாதீரை ராயர் கேட்டுக்கொண்டார். இந்த நிலை தொடர்ந்தால் லங்காவியின் முன்னாள் நாடாளுமன்ற உறுப்பினரை பார்த்துக்கொண்டு போலீஸ் மௌனமா இருக்கக்கூடாது என அவர் வலியுறுத்தினார். இந்த விவகாரத்தில் போலீசார் எந்தவொரு இணக்கப்போக்கையும் கொண்டிருக்கக்கூடாது. அரச அமைப்பை சாடும் போக்கை மகாதீர் தொடர்ந்தால் அவருக்கு எதிராக போலீஸ் நடவடிக்கையில் ஈடுபட வேண்டும என DAP யின் முன்னணி தலைவர்களில் ஒருவருமான ராயர் கேட்டுக்கொண்டார்.

 Tags
attacking royals

Revoke Mahathir’s

Tun-ship if he keeps


மலேசிய ரிங்கிட் மீது  நம்பிக்கை  வைப்பீர்   சுற்றுலா  தொழில்துறையைச்  சேர்ந்தவர்களுக்கு வலியுறுத்து

கோலாலம்பூர், ஜூன் 23 – தங்கும் வசதி மற்றும் இதர சேவைகளுக்கு தொடர்ந்து மலேசிய ரிங்கிட்டை பயன்படுத்தும்படி சுற்றுலா தொழில் துறையின் கேட்டுக்கொள்ளப்படுகின்றனர். ரிங்கிட் மீதான நம்பிக்கை இதன் மூலம் மேலும் நம்பிக்கையை ஏற்படுத்த முடியும் என சுற்றுலா,கலை மற்றும் கலாச்சார அமைச்சர் Tiong king Sing வலியுறுத்தினார். மலேசிய ஹோட்டல் உரிமையாளர்கள் சங்கம் சுற்றுப்பயணிகளுக்கான கட்டணத்தை அமெரிக்க டாலரில் விதிப்பதற்கு திட்டமிட்டுருப்பதாக வெளியாகியிருக்கும் தகவல் குறித்து அவர் கருத்துரைத்தார். சுற்றுப்பயணிகள் அமெரிக்க டாலரை பயன்படுத்த வேண்டும் என்ற ஆலோசனை நீண்ட காலத்திற்கு பொருத்தமாக இருக்காது என Tiong King Sing தெரிவித்தார்.

 Tags
Have confidence

in ringgit. minister

tells tourism players


அம்பாங்கில் நல்ல மனதோடு உதவிய நபருக்கு RM70 ஆப்பு வைத்த பிச்சைக்காரர்

அம்பாங், அக் 7 – பாத்திரம் அறிந்து பிச்சையிடு என பெரியவர்கள் சொல்லியிருப்பது சில சமயங்களில் உண்மை என நம்மை யோசிக்க வைத்து விடுகிறது சில மனிதர்களின் செயல்.

அப்படி ஒரு அனுபவத்தைதான் X தளத்தில் பகிர்ந்துக் கொண்டுள்ளார் ஆடவர் ஒருவர்.

உணவருந்த அம்பாங்கில் உள்ள நாசி கண்டார் உணவகத்திற்குச் சென்றேன். அப்போது உணவகம் அருகே பிச்சைக்காரர் ஒருவர் இருந்தார். அவரைப் பார்த்து மனம் இளகவே, அவரிடம் உள்ளே போய் உணவு சாப்பிடுங்கள், நான் பணம் செலுத்திவிடுகிறேன் என கூறினேன்.

அதற்கு சரி என்று கூறிய அந்த பிச்சைக்காரர், சற்று நேரத்தில் உணவைப் பொட்டலமிட்டு எடுத்துக் கொண்டு உதவியதற்கு நன்றி என என்னிடம் கூறி அங்கிருந்து சென்றுவிட்டார்.

நானும் சாப்பிட்டுவிட்டு பணம் செலுத்த சென்றபோதுதான் காத்திருந்தது அதிர்ச்சி. காரணம் அந்த பிச்சைக்காரர் கோழி, இறைச்சி, கணவாய் என மொத்தம் 70 ரிங்கிட்டிற்கு உணவு வாங்கியிருக்கின்றார்.

அதிர்ச்சிதான் என்றாலும் வேறு வழியின்றி அப்பணத்தைச் செலுத்தினேன். இதன் பின்னர், பணப்பையில் போதுமான காசு இருகிறதா என பார்த்துக் கொண்டுதான் உதவ வேண்டும் போலும் என அந்நபர் தனது அனுபவத்தை பகிர்ந்துள்ளார்.

இது வலைத்தளவாசிகளின் கவனத்தைப் பெற்று அவர்களும் பல்வேறான அனுபவங்களையும் கருத்துகளையும் பகிர்ந்து வருகின்றனர்.

 Tags
A Free Meal

beggar

Bill

gets

left

M’sian

nasi kandar

offers

RM70


போலி ஆவணங்களை பயன்படுத்தி  நில  உரிமத்தை மாற்ற உடந்தை   ஆடவர் கைது

ஷா அலாம் , மே 3 – போலி ஆவணங்களை பயன்படுத்தி ஒருவரின் நில உரிமை மாற்றும் விவகாரத்தில் அரசாங்கத்துறையின் அதிகாரிக்கு உடந்தையாக இருந்த ஆடவரை மலேசிய ஊழல் தடுப்பு ஆணையமான MACC கைது செய்துள்ளது. சொந்த தொழில் செய்துவரும் 40 வயதுடைய அந்த ஆடவர் ஷா அலாம் செக்சன் 15 இல் உள்ள சிலங்கூர் எம்.ஏ.சி.சி தலைமையத்திற்கு வாக்குமூலம் அளிக்க வந்தபோது நேற்று நண்பகல் மணி 1.55 அளவில் கைது செய்யப்பட்டார். அந்த ஆடவர் கைது செய்யப்பட்டதை சிலாங்கூர் எம்.ஏ.சி.சி தலைவர் டத்தோ Alias Salim உறுதிப்படுத்தினார். நில உரிமையாளர் ஒருவர் இறந்துவிட்டதை தொடர்ந்து அந்த நிலத்தின் வாரிசுதாரருக்கு தெரியாமலேயே அந்த நிலத்தின் உரிமத்தை மாற்றும் நடவடிக்கையில் சிலாங்கூரிள்ள மாவட்ட அரசாங்க துறையைச் சேர்ந்த அதிகாரிக்கு அந்த ஆடவர் உடந்தையாக இருந்துள்ளார் என MACC விசாரணையில் தெரியவந்துள்ளது.

 Tags
for using fake documents

Land ownership

MACC arrests man

to transfer


மாநில தேர்தலில் வெற்றி பெற்றால்  கெடா நீர்  நெருக்கடிக்கு  ஒற்றுமை அரசு  தீர்வு காணும்

அலோஸ்டார், ஏப் 29 – இவ்வாண்டு நடைபெறும் என எதிர்பார்க்கப்படும் மாநில தேர்தலில் ஒற்றுமை அரசாங்கம் வெற்றி பெற்றால் கெடா நீர் நெருக்கடிக்கு தீர்வு காணும் என துணைப் பிரதமர் டத்தோஸ்ரீ Ahmad Zahid Hamidi தெரிவித்தார். தற்போதைய மாநில அரசாங்கம் நீர் நெருக்கடிக்கு தீர்வு காணவில்லை என்பது எங்களுக்கு தெரியும். நோன்பு பெருநாளின்போது கெடாவில் பல இடங்களில் நீர் கிடைக்கவில்லை. இந்த மாநில அரசாங்கம் மற்றும் ஒன்றுமை அரசாங்கத்தின் கீழ் இருந்தால் இந்நேரம் கெடா மாநில நீர் நெருக்கடிக்கு பிரதமர் டத்தோஸ்ரீ அன்வார் இப்ராஹிம் தீர்வு கண்டிருப்பார் என Ahmad Zahid Hamidi தெரிவித்தார். தமது தொகுதியில் நீர் பற்றாக்குறையினால் 35,000 வீடுகளுக்கு பாதிப்பு ஏற்பட்டிருப்தாக திங்கட்கிழமையன்று Kuala Kedah அம்னோ தலைவர் சுட்டிக்காட்டியிருந்தார்.

 Tags
govt will resolve

if it wins

in satate polls

kedah water woes


கென்யா  ஆடவரின்  மரணத்தில்  குற்ற அம்சம் எதுவும் இல்லை   -புக்கிட் அமான்   விளக்கம்

கோலாலம்பூர், ஆக 4 – சரவாக்கில் Marudu மாவட்ட போலீஸ் தலைமையகத்திறகு கொண்டுச் சென்றபோது கென்யா ஆடவர் ஒருவர் மரணம் அடைந்ததில் குற்ற அம்சங்கள் எதுவும் இல்லையென புக்கிட் அமான் போலீஸ் விளக்கம் அளித்துள்ளது. அவரது உடலில் குற்றச்செயல் நடந்ததற்காக காயங்கள் எதுவும் இல்லையென்று சவ பரிசோதனை அறிக்கையின் மூலம் தெரியவந்துள்ளதாக புக்கிட் அமான் நன்னெறி பிரிவுத்துறையின் இயக்குனர் டத்தோஸ்ரீ Azri Ahmad வெளியிட்ட அறிக்கையில் தெரிவித்திருக்கிறார். திங்கட்கிழமையன்று Marudi மாவட்ட போலீஸ் தலைமையகத்திற்கு கொண்டுச் சென்றபோது நெஞ்சு வலி மற்றும் சுவாசிப்பதில் சிரமம் ஏற்பட்டதாக அந்த ஆடவர் கூறியிருந்தார். அந்த ஆடவரின் உடலில் கோவிட் 19 பரிசோதனையும் மேற்கொள்ளப்பட்டதாகவும் அவர் கோவிட் தொற்று எதனையும் எதிர்நோக்கவில்லை என்றும் தெரிய வந்ததாக அஸ்ரி கூறினார்.

 Tags
No criminal element in death of Kenyah man

says Bukit Aman


ராட்சச   டைனோசரின்  எலும்புக் கூடு 6 மில்லியன்   சுவிஸ் பிராங்கிற்கு  விற்பனை  செய்யப்பட்டது.

67 மில்லியன் ஆண்டு கால ராட்சச டைனோசரின் எலும்புக்கூடை தனி நபர் ஒருவர் 27மில்லியன் ரிங்கிட் கிற்கு வாங்கியுள்ளார்.

முதல் முறையாக Tyrannosaurus rex எனப்படும் அந்த ராட்சச டைனோசரின் எலும்புக் கூடு ஐரோப்பாவில் ஏலத்திற்கு விற்பனை செய்யப்பட்டது.

11.6 மீட்டர் நீளம் கொண்ட அந்த டைனோசரின் வால் மட்டும் 3.9 மீட்டர் நீளத்தை கொண்டுள்ளது.

இன்னும் நேரில் காணக்கூடிய ராட்சச டைனோசரின் எலும்புக் கூடாக இது திகழ்கிறது.

ராட்சச டைனோசரின் எலும்புக் கூடு விற்கப்படுவது இது முதல் முறை அல்ல.

வரலாற்றுப் பொக்கிஷமாக விளங்கும் ராட்சச டைனோசரின் எலும்புக் கூடுகள் ஏலத்தின் மூலம் தனி நபர்களின் உரிமையாவது விஞ்ஞானிகள் மத்தியில் பெரும் கலக்கத்தையும் கவலையையும் ஏற்படுத்தி வருகிறது.

 Tags
$6 m

Sells for more than

Tyrannosaurus rex


சபா அமைச்சரவையில் மாற்றங்களை அறிவித்தார்  ஹஜிஜி

கோத்தா கினாபாலு, ஜன 11- சபா மாநில முதலமைச்சர் Datuk Seri Hajiji Noor, அம்மாநில அமைச்சரவையில் மாற்றங்களை அறிவித்திருக்கின்றார் .

அமைச்சரவையின் 11 பொறுப்புகளில் 8 பொறுப்புகளில் அவர் மாற்றங்களை செய்திருக்கின்றார்.

அதன் வாயிலாக , ஏற்கனவே எதிர்பார்க்கப்பட்டதுபோல், Datuk Seri Bung Moktar Radin உட்பட அம்னோவைச் சேர்ந்த மூவர், புதிததாக அறிவிக்கப்பட்ட அமைச்சரவையில் இடம்பெறவில்லை.

Bung Moktar தலைமையிலான சபா அம்னோ கட்சி, மாநில அரசாங்கம் மற்றும் முதலமைச்சருக்கான ஆதரவை மீட்டுக் கொண்டதை அடுத்து, சபா அரசியலில் நெருக்கடி நிலை ஏற்பட்டது.

அதையடுத்து மாநில அரசாங்கத்தை வலுப்படுத்தும் முயற்சியாக, அமைச்சரவையிலிருந்து பழையவர்கள் சிலரை நீக்கி, புதியவர்களை சேர்த்துக் கொண்டிருக்கிறார் Hajiji Noor.

மாற்றங்கள் செய்யப்பட்ட பின்னர் மாநில அமைச்சரவை, GRS கட்சியைச் சேர்ந்த எழுவரையும், தேசிய முன்னணியைச் சேர்ந்த இருவரையும், பக்காத்தான் ஹராப்பானச் சேர்ந்த இருவரையும் உள்ளடக்கி இருக்கின்றது.

 Tags
Announced

cabinet

changes

Hajiji

sabah


கேரித் தீவு  பாலத்திலிருந்து   தூக்கி வீசப்பட்ட  வள்ளி உயிர் தப்பினார்

கோலா லங்காட் , ஏப் 18 – பின்னிரவில் வீடு புகுந்து 900 ரிக்கிட்டை கொள்ளையடித்த பின்னர் 54 வயது குடும்ப மாதான வள்ளி என்பவரை காரில் கடத்திச் சென்று கேரித் தீவு பாலத்திலிருந்து கீழே தள்ளிய மூவர் கொண்ட கும்பலுக்கு எதிராக போலீசார் தீவிர விசாரணையை மேற்கொண்டு வருகின்றனர். 50 மீட்டர் உயரத்திலிருந்து தூக்கி வீசப்பட்டதால் ஆற்றில் நெஞ்சு அளவு நீரினால் சேற்றில் சிக்கிக்கொண்டிருந்த வள்ளி பொதுமக்களின் உதவியோடு காப்பாற்றப்பட்டு பந்திங் மருத்துவமனையில் சேர்க்கப்பட்டார். இச்சம்பவத்தில் சம்பந்தப்பட்டவர்களுக்கு எதிராக போலீஸ் கடுமையான நடவடிக்கை எடுக்க வேண்டும் என வள்ளியின் மகன் பாலகிருஷ்ணன் வணக்கம் மலேசியாவிடம் தெரிவித்தார். துப்புறவு பணியாளரான வள்ளி பந்திங் மே பேங்க் பின்புறம் உள்ள ஒரு வீட்டில் வாடகைக்கு தனியாக இருந்து வந்தார்.

புதன்கிழமை நள்ளிரவு காரில் வந்த மூவர் கொண்ட கும்பல் வீட்டின் பிரதான நுழைவாயில் பகுதியை மோதியுள்ளனர். சத்தம் கேட்டு வீட்டிலிருந்து வெளியே வந்த தமது தாயாரை அக்குப்பல் தாக்கியுள்ளனர். அதன் பிறகு வீட்டினுள் அவரை தள்ளி அவரிடமிருந்த 900 ரிங்கிட் ரொக்கப் பணத்தையும் அவர்கள் கொள்ளையடித்தனர். பிற தமது தயாரை காரில் தூக்கிப் போட்டு கேரித் தீவு பாலத்திலிருந்து கீழே தள்ளியதால் விலா எலும்பு, தோள்பட்டை மற்றும் உடலில் பல்வேறு காயத்திற்கு உள்ளாகி பலவீனமான நிலையில் சிகிச்சை பெற்று வருவதாக பாலகிருஷ்ணன் வருத்தத்தோடு கூறினார். பாலத்திலிருந்து கீழே தூக்கிவீசப்பட்ட அந்த பயங்கரமான சம்பவத்தின் அதிர்ச்சியிலிருந்து எனது தாயார் இன்னமும் மீள மீடியாமல் இருக்கிறார் . எனவே இச்சம்பவத்தில் சம்பந்தப்பட்வர்களை கைது செய்து அவர்களுக்கு எதிராக விரைவான நடவடிக்கையை மேற்கொள்ள வேண்டும் என பாலகிருஷ்ணன் கேட்டுக்கொண்டார். இச்சம்பவத்தை உறுதிப்படுத்திய கோலா லங்காட் மாவட்ட போலீஸ் தலைவர் Superintendan Ahmad Ridhwan கூர்மையான ஆயுதம் மற்றும் கட்டையினால் வள்ளி தாக்கப்பட்டதாகவும் தெரிவித்தார்.

 Tags
for making

noise

the bridge

thrown off


இந்தியர்களுக்கு குரல் கொடுக்க  தீபன் சுப்ரமணித்தை தேர்வு செய்வீர்   -மனிதவள அமைச்சர் சிவகுமார் அறைகூல்

புக்கிட் ரோத்தான், ஆக 8 – சிலாங்கூர் மாநில சட்டமன்றத்தில் இந்தியர்களுக்காக குரல் கொடுக்க தூர நோக்கு சிந்தனையைக் கொண்ட தீபன் சுப்பிரமணியம் போன்ற இளைஞர்களை சட்டமன்றத்திற்கு தேர்வு செய்வீர் என புக்கிட் மெலாவாத்தி வாக்காளர்களை மனித வள அமைச்சர் சிவகுமார் கேட்டுக் கொண்டார். இந்தியர்களின் பிரச்சனைகள் குறித்து பேசுவதற்கு சிலாங்கூர் மாநில சட்டமன்றத்தில் நமது இந்திய பிரதிநிதிகள் அவசியம் தேவை என அவர் வலியுறுத்தினார். அந்த வகையில் புக்கிட் மெலாவாத்தி சட்டமன்ற தொகுதியில் போட்டியிடும் கெஅடிலான் கட்சியைச் சேர்ந்த தீபன் சுப்பிரமணியத்தை அமோக வெற்றி பெற செய்யும்படி அவர் கேட்டுக் கொண்டார்.

புக்கிட் மெலாவாத்தியில் போட்டியிடும் துடிப்புமிக்க இளைஞரான தீபன் சுப்பிரமணியம் ஒரு பட்டதாரி என்பதோடு மக்களுக்கு சேவை செய்ய வேண்டும் என்ற ஆர்வத்தை கொண்டிருப்பவர் . சிலாங்கூர் மாநில இந்தியர் தொழில் முனைவோர் உருமாற்ற திட்டத்தின் அதிகாரியாக பணியாற்றி இந்தியர்களுக்கு அதிக அளவில் நன்மை அடைவதற்கு பாடுபட்டுள்ளார். சிலாங்கூர் மாநிலத்தில் அதிகமான இந்திய வாக்காளர்களை கொண்ட சட்டமன்ற தொகுதியாக புக்கிட் மெலாவாத்தி விளங்குகிறது. இந்த தொகுதியில் உள்ள இந்தியர்கள் பிளவுபடாத ஆதரவை தீபன் சுப்பிரமணியத்திற்கு வழங்குவார்கள் என்ற நம்பிக்கை இருப்பதாக நேற்று கோலசிலாங்கூர் புக்கிட் ரோத்தான், தாமான் ராஜாவளியில் நடைபெற்ற தேர்தல் பிரச்சார கூட்டத்தில் கலந்து கொண்டு உரையாற்றிய போது சிவக்குமார் தெரிவித்தார். தீபன் சுப்பிரமணியத்தை ஆதரித்து அம்பாங் நாடாளுமன்ற உறுப்பினர் புவான் ரோட்சியாவும் தீவிர பிரச்சாரம் செய்தார்.

 Tags
HR Minister Sivakumar

to be the voice of Indians

Vote for Thiban Subbramaniam


சட்டவிரோதமாக   குப்பைகளை  வீசிவோர் மீது   இனி பரிவு  காட்டப்படாது

கோலாலம்பூர், ஏப் 10 – சட்டவிரோதமாக கும்பைகளை வீசுவோர் குறித்து பொதுமக்கள் உட்னுக்குடன் புகார்களை தெரிவிப்பதற்காக சிறப்பு புகார் தொடர்பு எண்கள் அறிமுகப்படுத்தப்பட்டுள்ளது. பொதுமக்கள் இனி சட்டவிரோதமாக குப்பைகளை கொட்டுவோர் குறித்து 1800 88-7472 என்ற எண்களில் அழைத்து புகார் தெரிவிக்கலாம் என SWcorp எனப்படும் திடக்கழிவு மற்றும் பொது தூய்மைக் நிரவாக கழகம் அறிவித்துள்ளது. மலேசியாவை அழகுபடுத்தும் திட்டத்தின் கீழ் அந்த சிறப்பு தொலைபேசி புகார் சேவையை அறிமுகம் செய்யப்பட்டுள்ளது.

 Tags
be shown

illegal

litterers

longer

mercy

will no


கருடா விளையாட்டு  மன்றத்தின்  நடவடிக்கைக்கு  ரி. ம 30 ஆயிரம்  மானியம்

ஈப்போ , ஆக 2- ஈப்போவில் கடந்த எட்டு ஆண்டு காலமாக சிறந்த முறையில் செயல் பட்டு வரும் கருடா விளையாட்டு மன்றத்தின் வளர்ச்சி திட்டத்திற்கு அனைத்துக் கட்சி நாடாளுமன்றக் (எபிபிஎம்ஜி) குழுவின் செயற்குழு

30.000 ரிங்கிட் மானியம் வழங்கவிருக்கிறது. அக்குழுவின் செய்குழுவிற்கு தலைவராக இருக்கும் டத்தோ டாக்டர். டெனிசன் ஜெயசூரியா இந்த அறிவிப்பை செய்ததுடன் முதல் கட்ட நிதியாக வெ. 18 ஆயிரம் ரிங்கிட் வழங்குவதாக தெரிவித்தார்.

ஈப்போவில் விளையாட்டுத் துறையில் இளைஞர்களை ஊக்குவிக்க கருடா விளையாட்டு மன்றம் சிறந்த முறையில் செயல்பட்டு வருவதை தாம் மேற்கொண்ட ஆய்வின் வழி தெரிய வந்துள்ளதாக அவர் கூறினார்.

அதன் அடிப்படையில் எபிபிஎம்ஜி செயற்குழு இந்த நிதி அங்கீகாரத்தை அறிவித்துள்ளதாகவும் எஞ்சிய தொகை 12,000 ரிங்கிட் விரைவில் வழங்கப்படும் என டெனிசன் ஜெயசூரியா கூறினார். எபிபிஎம்ஜி குழு இனம், மதம் , கட்சி வேறுபாடுகள் இன்றி சமுதாய நலனுக்காக சேவைகள் மேற்கொண்டு இயக்கங்களுக்கு மானியம் வழங்கி வருகிறது. நிதி கோரிக்கை முன் வைக்கும் அமைப்புகளின் சேவைகளை நேரில் கண்டு ஆய்வுகள் மேற்கொண்டு தகுதியிருந்தால் தேவைக்கான நிதி ஒதுக்கீடு செய்யப்படும் என்ற தகவலையும் டெனிசன் ஜெயசூரியா விளக்கம் அளித்தர்.

இந்த மன்றத்தின் வழி திடல் தடப் போட்டியாளர்கள் பலரை மாநிலம் மற்றும் சுக்மா மற்றும் தேசிய நிலையில் நடைபெறும் போட்டிகளில் பங்கேற்க உருவாக்கியுள்ளது என இந்த நிகழ்வில் பேசிய கருடா விளையாட்டு மன்றத்தின் தலைவர் கிருஷ்ணன் தெரிவித்தார். இந்த மன்றத்தின் பல சிறந்த விளையாட்டாளர்களை உருவாக்க நிதி பிரச்னையை எதிர்நோக்கி வந்த எங்களுக்கு உதவிய எபிபிஎம்ஜி செயற்குழுவிற்கு நன்றியை தெரிவித்துக்கொண்டார்.

 Tags
Garuda Sports Forum

RM30 thousand subsidy


சொஸ்மா சட்டத்தில் கைதானவர்களின் குடும்ப உறுப்பினர்கள் சுங்கை பூலோ சிறைச்சாலை முன் உண்ணாவிரதம்

சுங்கை பூலோ, ஜூலை 31 – 2012 சொஸ்மா சட்டத்தின் கீழ் கைது செய்யப்பட்டுள்ள 69 பேரை விடுதலை செய்யக் கோரி அவர்களின் குடும்ப உறுப்பினர்கள் சுமார் 100 பேர், சுங்கை பூலோ சிறைச்சாலை முன் உண்ணா விரத போராட்டத்தில் ஈடுபட்டுள்ளனர்.

இச்சட்டத்தின் கைதானவர்களில் 34 பேர் சுங்கை பூலோ சிறைச்சாலையிலும் எஞ்சிய 36 பேர் அலோர் ஸ்டார் சிறைச்சாலையில் வைக்கப்பட்டுள்ளனர்.

அரசு சாரா இயக்கமான நம்பிக்கை மலேசியாவின் தேசியத் தலைவர் கலை வாணர் கூறுகையில், கைதிகள் அனைவரையும் விடுவிக்கவும், சொஸ்மா தடுப்புச் சட்டத்தை மீட்டுக் கொள்ள அரசுக்கு கோரிக்கை விடுக்கும் வகையிலும் இந்த போராட்டம் நடத்தப்படுவதாக தெரிவித்தார்.

கைதான 69 பேரும் கடந்த 2 முதல் 3 ஆண்டு காலமாக தடுத்து வைக்கப்பட்டிருப்பதாக முன்னாள் கைதிகள் நல அமைப்பின் தலைவர் கணேசன் கூறினார்

 Tags
detainees stage hunger

Family members of Sosma

strike outside Sungai Buloh prison


சீ போட்டியில் மோசமான தோல்வி; மலேசிய பேட்மின்டன் அகெடெமி  தலைவர் பதவி விலகல்

கோலாலம்பூர், மே 10 – கம்போடியாவில் நடைபெற்றுவரும் சீ போட்டியில் திங்கட்கிழமையன்று பிலிப்பின்ஸ் அணியிடம் 3- 0 என்ற ஆட்டக் கணக்கில் தேசிய மகளிர் குழு தோல்வி கண்டதைத் தொடர்ந்து மலேசிய பேட்மிண்டன் சங்கத்தின் உயர் திறன் மையத்தின் தலைமை செயல் அதிகாரி பதவி விலகியுள்ளார்.

மலேசிய விளையாட்டாளர்களின் அண்மைய அந்த மோசமான அடைவு நிலைக்கு முழு பொறுப்பு ஏற்றுக்கொண்டு மலேசிய பேட்மிண்டன் அகெடெமியின் தலைமை நிர்வாக அதிகாரி பொறுப்பிலிருந்து விலகுவதாக Michelle Chai கடிதம் சமர்ப்பித்துள்ளார்.

இதனை மலேசிய பேட்மிண்டன் சங்கம் தனது முகநூலில் தெரிவித்துள்ளது. மேலும் உயர் திறன் இயக்குனர் பதவியிலிருந்த Tim Jonesசும் உடனடியாக விலகிக்கெண்டுள்ளார் என்பது குறிப்பிடத்தக்கது.

 Tags
after SEA Games

Badminton Academy

chief

lost

philippines

resigns

to the


காதலியுடன்   உணவருந்திய ஆடவரை  தாக்கிய    9 பேர் கைது

கோலாலம்பூர், ஆக 22- சரவா கூச்சிங்கில் தமது காதலியுடன் இரவு உணவு உட்கொண்டபோது பாராங் கத்தி மற்றும் ஹாக்கி மட்டையினால் ஆடவர் ஒருவரை தாக்கியதாக நம்பப்படும் கும்பலைச் சேர்ந்த 9 பேரை போலீசார் கைது செய்தனர். 30 வயதுடைய அந்த நபரை முதலில் ஐவர் நெருங்கியுள்ளனர். பணம் கொடுக்க வேண்டியிருந்ததால் அந்த ஆடவரை உணவகத்திலிருந்து தனியாக வெளியே அழைத்துச் சென்று அவரை அக்கும்பல் தாக்கியதாக Padawan மாவட்ட போலீஸ் தலைவர் Lim Jaw Shyong தெரிவித்தார்.

அந்த தாக்குதலிருந்து தப்பிச் செல்ல முயன்ற அந்த ஆடவரை தடுத்து அக்கும்பல் தொடர்ந்து தாக்கியதால் அவர் உடல் மற்றும் கால்களில் காயத்திற்கு உள்ளானார். மருத்துவமனைக்கு கொண்டுச் செல்லப்பட்ட அந்த ஆடவரின் நிலைமை சீராக இருப்பதாக கூறப்பட்டது. இச்சம்பவம் குறித்து விசாரணையை போலீசார் தொடர்ந்து மேற்கொண்டு வருவதால் அது தொடர்பான காணொளியை வைரலாக்க வேண்டாமென லிம் கேட்டுக்கொண்டார்.

 Tags
9 nabbed

for parang attack

on man at dinner

with girlfriend


டெக்சி ஓட்டுனர் காயத்துடன் இறந்து கிடக்க காணப்பட்டார் ; பயணி கைது

குவாலா நெருஸ், ஆகஸ்ட்டு 11 – செபராங் தாகிர் சிகிச்சை மையத்திற்கு அருகே, ஆடவர் ஒருவர் உடலின் பின் பகுதியில் காயங்களுடன் இறந்து கிடக்க காணப்பட்டார்.

51 வயது மதிக்கத்தக்க அந்த ஆடவர், டாக்சி ஒன்றின் பின் இருக்கையில் இரத்த வெள்ளத்தில் இறந்து கிடந்தார்.

சந்தேகிக்கும் வகையில் காணப்பட்ட அந்த டாக்சி குறித்து, நேற்றிரவு மணி 10.56 வாக்கில் பொதுமக்களிடமிருந்து தகவல் கிடைத்ததாக, குவாலா நெருஸ் மாவட்ட போலீஸ் தலைவர் அசிஸ்டன் கமிஸ்னர் அப்துல் ராஹிம் மாட் டின் தெரிவித்தார்.

சம்பவ இடத்திற்கு விரைந்த போலீசார், சம்பந்தப்பட்ட டாக்சியில் இரு ஆடவர்கள் இரத்த காயங்களுடன் இருப்பதை கண்டனர்.

அதில், பின் இருக்கையில் சுயநினைவு இன்றி அமர்ந்திருந்தவர் உயிரிழந்து விட்டதை மருத்துவ அதிகாரிகள் உறுதிப்படுத்தினர்.

சம்பவ இடத்திலிருந்து கத்தி ஒன்றும் கண்டெடுக்கப்பட்டது.

விசாரணையில், உயிரிழந்தவர் டாக்சி ஓட்டுனர் என்பதும், ஓட்டுனர் இருக்கையில் அமர்ந்திருந்தவர் பயணி என்பதும் தெரிய வந்ததாக, ராஹிம் மாட் சொன்னார்.

அந்த 29 வயது சந்தேக நபர் கைதுச் செய்யப்பட்ட வேளை ; கொலைக்கான காரணத்தை கண்டறிய விசாரணை தொடர்கிறது.

 Tags
Pemandu teksi maut dengan kesan cedera

penumpang ditahan


ஜப்பானிய  பிரதமரின்   இல்லத்திற்கு  அருகே  போலீஸ் அதிகாரி  துப்பாக்கியால் சுடப்பட்டு   இறந்து கிடந்தார்

தோக்யோ, மே 5 – ஜப்பானிய பிரதமரின் இல்லத்திற்கு அருகேயுள்ள கழிவறையில் போலீஸ் அதிகாரி ஒருவர் துப்பாக்கியால் சுடப்பட்டு இறந்து கிடந்தார். அந்த அதிகாரி தற்கொலை செய்து கொண்டி(ருக்கும் சாத்தியம் குறித்து விசாரணை நடத்தப்பட்டு வருவதாக தகவல்கள் வெளியாகியுள்ளன. போலீஸ் துறையின் வன்செயல் பிரிவின் போலீஸ் அதிகாரி பாதுகாவலர் நிலையத்தின் கழிவறைக்குள் இரத்த வெள்ளத்தில் இன்று விடியற்காலையில் இரத்த வெள்ளத்தில் இறந்து கிடந்ததாக NHK தொலைக்காட்சி தகவல் வெளியிட்டது. அந்த சம்பவம் நடந்தபோது ஜப்பானிய பிரதமர் Fumio Kishida வெளிநாட்டில் இருப்பதாக அறிவிக்கப்பட்டது.

 Tags
found shot dead

Japanese Cop

near PM's residence


இந்திய – மலேசிய  நட்புறவின் அடையாளமாக சித்தார் கலைஞர்  சாமுவேல் தாஸின்  இசை நிகழ்ச்சி

கோலாலம்பூர், பிப் 12 – இந்திய – மலேசிய நட்புறவின் அடையாளமாக கோலாலம்பூரிலுள்ள இந்திய தூதரகத்தின் ஏற்பாட்டில் இந்திய – மலேசிய இசை விழா வெள்ளிக்கிழமை நடைபெற்றது. இந்தியாவின் 75ஆவது சுதந்திர தின கொண்டாட்டம் மற்றும் G 20 இயக்கத்திற்கு இந்தியா தலைமையேற்றதை முன்னிட்டும் அந்த இசை நிகழ்ச்சி நடைபெற்றது. இந்த நிகழ்ச்சியில் மலேசியாவின் பிரபல சித்தார் இசைக் கலைஞர் Samuel Dass அவர்களின் சித்தார் இசை படைப்பும் இடம்பெற்றது. இந்த நிகழ்ச்சியில் மலேசிய சுற்றுலா அமைச்ரை பிரதிநிதித்து அந்த அமைச்சின் கலாச்சார பிரிவுக்கான துணை தலைமை செயலாளர் Mohd Yusri Mohamad Yusof, இந்திய தூதர் B.N Reddy,. மனித வள அமைச்சர் வி . Sivakumar , சிலாங்கூர் ஆட்சிக் குழு உறுப்பினர் கணவதி ராவ், ஓம்ஸ் குழுமத்தின் தலைவர் ஓம்ஸ் தியாகராஜன் மற்றும் அழைக்கப்பட்ட பிரமுகர்கள் என 400க்கும் மேற்பட்டோர் கலந்துகொண்டனர்.

இந்த நிகழ்வில் சிறப்புரையாற்றிய இந்திய தூதர் B.N Reddy , கடந்த சில ஆண்டுகாலமாக மலேசிய இந்திய நட்புறவு வலுவடைந்துள்ளது குறித்து தாம் பெருமிதம் அடைவதாக தெரிவித்தார். அதோடு அண்மையில் இந்தியாவில் நடைபெற்ற பரவாசி பாரதீய திவாஸ் மாநாட்டில் 150க்கும் மேற்பட்ட மலேசிய பேராளர்கள் கலந்துகொண்டது குறித்தும் அவர் மனநிறைவு தெரிவித்தார்.

 Tags
Mr Samuel Dass

Musical Concert

Sitar Maestro


2050  ஆம் ஆண்டுக்குள்  800 மில்லியனுக்கு மேலான மக்கள் முதுகு வலியுடன் வாழக்கூடும்

கோலாலம்பூர், மே 24 – மக்கள் தொகையில் அதிகமானோர் வயதாகுவது, உடல் எடை அதிகரிப்பது போன்ற காரணத்தினால் எதிர்வரும் ஆண்டுகளில் முதுகு வலியின் பாதிப்புக்கு உள்ளாகுவோரின் எண்ணிக்கை அதிகரிக்கக்கூடும். 2050 ஆம் ஆண்டில் 843 மில்லியன் மக்கள் முதுகு வலியுடன் வாழ்ந்து வரக்கூடும் என புதிய அனைத்துல ஆய்வு ஒன்று கணித்துள்ளது. 2020ஆம் ஆண்டில் முதுகு வலியுடன் இருந்தவர்களின் எண்ணிக்கை 618 மில்லியன் பேராகும். உடலில் ஏற்படும் சிக்கலுடன் மனநிலை ஆரோக்கியம் குறைவது மற்றும் போதுமான உடற்பயிற்சியில் ஈடுபடாதது மற்றும் வாழ்க்கை முறையும் முதுகு வலி ஏற்படுவதற்கு முக்கிய காரணமாக இருப்பதாக அந்த ஆய்வில் தெரிவிக்கப்பட்டுள்ளது.

 Tags
800 million

back pain

be living

by 2050

could

more than

People

with


48 இந்திய தொழிலாளர்களுக்கு மீத  சம்பளத்தை செலுத்தும்படி  நீதிமன்றம் உத்தரவு

பெட்டாலிங் ஜெயா, ஜன 11 – பகாங், பெந்தோங்கில், கட்டுமானத் திட்டத்தில் வேலை செய்த போது 48 இந்திய நாட்டவர்களுக்கு செலுத்தப்படாமல் இருந்த 95, 617 ரிங்கிட் சம்பளத்தை செலுத்தும்படி , AJN Energy நிறுவனத்தை மேல் முறையீட்டு நீதிமன்றம் உத்தரவிட்டது.

ஐந்தாண்டுகளுக்கு முன்பு, உயர் மின்னழுத்தம் கொண்ட மின் கோபுரத்தின் கட்டுமானத் திட்டத்தில் அந்த 48 ஊழியர்களும் வேலை செய்து வந்தனர். இவ்வேளையில், தாங்கள் கட்டாய உடல் உழைப்புக்கு தள்ளப்பட்டிருப்பதாக 2018 -இல் பாதிக்கப்பட்ட தொழிலாளர்கள் காணொளி ஒன்றின் மூலமாக வெளிப்படுத்தியிருந்த வேதனை சமூக வலைத்தளத்தில் வைரலாகியிருந்தது.

தொடக்கத்தில், அவர்கள் தங்களது புகாரை மீட்டுக் கொண்டதால், சம்பந்தப்பட்ட நிறுவனம் மீத சம்பளத்தை செலுத்த வேண்டியதில்லை 2019 – இல் தெமர்லோ உயர் நீதிமன்றம் தீர்ப்பளித்திருந்தது.

ஆனால், அந்த சம்பள விவகாரத்தை விசாரித்த தொழிலாளர் துறையின் தலைமை இயக்குநரின் அதிகாரத்தை அடிப்படையாகக் கொண்டு, பாதிக்கப்பட்ட தொழிலாளிகளுக்கு உரிய சம்பளத்தை வழங்கும்படி மேல் முறையீட்டு நீதிமன்றம் இன்று உத்தரவிட்டது.

 Tags
48 Indian

after

decision

landmark

nationals

unpaid

wages


கங்கை நதியில் மலேசிய நீச்சல் வீரர்கள் 81 கிலோமீட்டர் தூரத்தை நீந்தினர்

கோலாலம்பூர், செப் 28 – உலகின் மிக நீளமான நீச்சல் பந்தயத்தில் 81 கிலோமீட்டரில் பங்கேற்பது போதுமான சவாலாக இல்லை என்றால், உலகின் மிகவும் மாசுபட்ட நதியான கங்கையில் அதைச் செய்வது சவால் நிறைந்த பணியாகும் . நெருங்கிய நண்பர்களான சோங் வீ லி, ங் சூன் கெய்த் மற்றும் முஹம்மட் சாய்மர் ஒமர் ஆகியோர் இம்மாத தொடக்கத்தில் செப்டம்பர் 3 ஆம் தேதி இந்தியாவின் மேற்கு வங்காளத்தில் நடைபெற்ற 77 வது நீர் நீண்ட தூர நீச்சல் போட்டியில் பங்கேற்க கையெழுத்திட்டனர்.

ஹூக்லி நதி என்றும் அழைக்கப்படும் பாகீரதி ஆற்றின் வண்டல் நிறைந்த மற்றும் இருண்ட நீரில் வழிசெலுத்துவது ஒரு சவாலான பணியாகும். இந்த ஆறு கங்கையின் பல கிளை நதிகளில் ஒன்றாகும். சிரமங்கள் இருந்தாலும் அவர்களின் முயற்சி வீண் போகவில்லை. ஒடிசா மாநிலத்தின் பெர்ஹாம்ப்பூ ரைக் கோட்டைக் கடப்பதற்கு முன் ஜாங்கிபூரில் தொடங்கி, 12 மணி நேரத்திற்கும் மேலாக உடல் ரீதியாகவும் மன ரீதியாகவும் கடினமான நீச்சல், பந்தயத்தை டித்த முதல் இரண்டு மலேசியர்களாக ங் மற்றும் சோங் திகழ்கின்றனர். 39 வயதான ங் , பந்தயத்தை 11 வது இடத்தில் முடித்தார், அதே நேரத்தில் 33 வயதான சோங் 12 வது இடத்தைப் பிடித்தார். 46 வயதுடைய மொஹமட் சாய்மர் 40 கிலோமீட்டர் நீந்திய பின்னர் போட்டியிலிருந்து விலகிக் கொண்டார். இந்தியா மற்றும் உலகின் பிற பகுதிகளில் இருந்து மொத்தம் 22 நீச்சல் வீரர்கள் இந்த போட்டியில் கலந்துகொண்டனர்.

 Tags
in Ganges River

Swimmers brave 81km race


திருமதி  ரெனா  பார்வதியம்மாள்  இறைவனடி  சேர்ந்தார்

பெட்டாலிங் ஜெயா, ஏப் 24 –

லோட்டஸ் குழுமத்தின் நிறுவனங்களின் தலைமை செயல் அதிகாரி

டான்ஸ்ரீ ரெனா துரைசிங்கம் பிள்ளை , நிர்வாக இயக்குனர்கள்

டத்தோ ரெனா ராமலிங்கம் பிள்ளை மற்றும் டத்தோ ரெனா நாகசுந்தரம் பிள்ளை ஆகியோரின் தாயார் திருமதி ரெனா பார்வதியம்மாள் தமது 92 வது வயதில் மூப்பின் காரணமாக நேற்று மாலை மணி 5.20 அளவில் இறைவனடி சேர்ந்தார். அன்னாரின் இறுதிச் சடங்கு இன்று திங்கட்கிமை 24.4.2023 நண்பகல் 12 மணியிலிருந்து 2.30 மணிவரை No 2, Jalan Pantai 9/7, பெட்டாலிங் ஜெயா, சிலாங்கூர் என்ற முகவரியிலுள்ள இல்லத்தில் நடைபெறும். அதன் பின் மாலை 3 மணியளவில் பெட்டாலிங் ஜெயா, செக்சன் 51 இல் உள்ள கம்போங் துங்கு மின் சுடலையில் தகனம் செய்யப்படும். மறைந்த ரெனா பார்வதியம்மாள் நல்லுடலுக்கு அரசியல் பிரமுகர்கள் மற்றும் நண்பர்கள் இறுதி அஞ்சலி செலுத்த வருகின்றனர்.

இதனிடையே தாயாரை பிரிந்து துயருறும் டான்ஸ்ரீ ரெனா துரைசிங்கம், டத்தோ ரென ராமலிங்கம் மற்றும் அவர்களது குடும்பத்தினருக்கு வணக்கம் மலேசியாவின் நிர்வாக இயக்குனர் தியாகராஜன் முத்துசாமி தமது ஆழ்ந்த அனுதாபத்தை தெரிவித்துக்கொண்டார்.

 Tags
Lord joined

Mrs. Rena Parvathiyammal


துயர் துடைப்பு மையத்தில் தரமற்ற உணவா ?

கோலாலம்பூர், மார்ச் 6 – சமையலுக்கான பொருட்களை பெறுவதில் சிரமம் ஏற்பட்டிருப்பதால் , துயர் துடைப்பு மையங்களில் வெள்ளத்தால் பாதிக்கப்பட்ட மக்களுக்கு தரமான உணவை வழங்க முடியாமல் போயிருப்பதாக , மகளிர் குடும்ப சமூக மேம்பாட்டு அமைச்சர் டத்தோஶ்ரீ நென்சி சுக்ரி தெரிவித்தார்.

பாதிக்கப்பட்ட மக்களுக்கு விநியோகிக்கப்பட்ட உணவு தரமாக இல்லாதது தொடர்பில் , அந்த உணவை தயார் செய்த வெளிதரப்பிடமிருந்து விளக்கம் பெறப்பட்டிருப்பதாக அமைச்சர் கூறினார்.

தற்போதைக்கு, உடனடியாக வேறொரு சமையல் விநியோகிப்பாளரை தேட முடியாது. எனவே, துயர் துடைப்பு மையங்களுக்கு உணவை சமைத்து விநியோகிக்கும் தரப்புக்கு எச்சரிக்கை விடுக்கப்பட்டுள்ளதாக அமைச்சர் கூறினார்.

துயர் துடைப்பு மையங்களில் முதல் நாளில் பொட்டலமிட்ட உணவு விநியோகிக்கப்படும் நிலையில், அடுத்தடுத்த தினங்களில் அம்மையங்களில் தங்கியிருப்பவர்கள் கூட்டாக சேர்ந்து சொந்தமாக உணவை சமைக்கலாம். அதற்கான சமையல் பொருட்கள் வழங்கப்படுமெனவும் நென்சி கூறினார்.

 Tags
'Limited wet ingredients

are among the causes

for flood victims'

of food quality issues


ஒரு குழந்தை உட்பட 10 சட்டவிரோத குடியேறிகள் கைது.

பாசீர் மாஸ் , ஜூலை 14 – கடந்த புதன்கிழமை சட்டவிரோதமாக நாட்டிற்குள் நுழைந்த 2 மாத குழந்தை உட்பட 7 ஆண்கள் மற்றும் ஒரு பெண்ணையும் போலீஸ் கைது செய்துள்ளனர்.

அவர்கள் அனைவரும் பண்டார் தாசேக் ராஜாவில் உள்ள பேருந்து நிலையத்தில் மாலை 4.30 மணியளவில் கைது செய்யப்பட்டுள்ளனர்.

அவர்கள் அனைவரும் முறையான பயண ஆவணங்களை வைத்திருக்கவில்லை என விசாரணையில் தெரிய வந்துள்ளது. இது குறித்து போலீஸ் விசாரித்த போது அவர்கள்

அனைவரும் கோலாலம்பூரில் வேலை தேடுவதற்காக படகின் மூலம் மலேசியாவிற்கு நுழைந்ததாக ஒப்பு கொண்டனர்.

கைது செய்யப்பட்ட அவர்கள் அனைவரும் 20 முதல் 40 வயதுக்கு உட்பட்டவர்கள் என தெரிய வந்துள்ளது. பின்னர் அவர்கள் அனைவரும் மேல்விசாரணைக்காக 14 நாட்களுக்கு தடுத்து வைக்கப்பட்டுள்ளதாக போலீசார் தெரிவித்தனர்.

 Tags
10 PATI termasuk

bayi naik sampan masuk

malaysia


இப்போதைய மழைக் காலம் நவம்பர் மாதம்வரை தொடரலாம்

இப்போது தொடங்கியுள்ள மழைக்காலம் நவம்பர் மாதம் இறுதிவரை தொடரும் என எதிர்பார்க்கப்படுகிறது. அடிக்கடி வெள்ளப் பேரிடர் ஏற்படும் பகுதியாக 77 இடங்கள் அடையாளம் காணப்பட்டிருப்பதாக பத்ம எனப்படும் தேசிய பேரிடர் நிர்வாக நிறுவனத்தின் தலைமை இயக்குனர் டத்தோ கைருல் ஷரில் இட்ருஸ் தெரிவித்தார். திடீர் வெள்ளம் ஏற்படாத பகுதிகள் உட்பட வெள்ள பேரிடர் சிரமத்தை எதிர்நோக்குவதறகு பத்ம தயாராய் இருப்பதாக அவர் தெரிவித்தார்.

 Tags
ready to face

the storm


ஹுலு சிலாங்கூரில் அதிகாலை வீடு தீப்பற்றியது; 2 வாகனங்களும் எரிந்து நாசமானது

ஹுலு சிலாங்கூர், செப் 28 – ஹுலு சிலாங்கூர், ஜாலான் கோலா குபு பாருவில், இன்று அதிகாலை வீடு ஒன்றில் ஏற்பட்ட தீ விபத்தில். 2 வாகனங்கள் தீயில் அழிந்தன. அதிர்ஸ்டவசமாக வீட்டில் இருந்த ஐவர் பாதிப்பு எதுவும் இன்றி உயிர் தப்பினர்.

அதிகாலை 1 மணிக்கு அவசர அழைப்பு வந்ததாகவும் 13 தீயணைப்பு வீரர்கள் சம்பவ இடத்திற்கு விரைந்ததாகவும் சிலாங்கூர் தீயணைப்பு படை தலைவர் அஹ்மட் முக்லிஸ் தெரிவித்தார்.

வீடு 80 விழுக்காடு எரிந்துவிட்ட நிலையில், , ஹைலக்ஸ் கார் முற்றாக அழிந்தது. எஸ்டிமா ரக டொயோட்டா கார் 15 விழுக்காடு பாதிப்புற்றது. இவ்விபத்துக்கான காரணம் ஆராயப்பட்டு வருகிறது.

 Tags
2 kenderaan

musnah dalam kebakaran

Rumah


குவந்தானில், கார் – எண்ணெய் கொள்கலன் லோரி விபத்து ; இரு சகோதரிகள் உயிரிழப்பு

பஹாங், குவந்தான், ஜாலான் குவந்தான் – செகாமாட் சாலை சமிக்ஞை விளக்குப் பகுதியில், எண்ணெய் கொள்கலன் லோரி ஒன்று, காரை மோதி விபத்துக்குள்ளானதில், இரு சகோதரிகள் பரிதாபமாக உயிரிழந்தனர்.

நேற்றிரவு மணி 11 வாக்கில் நிகழ்ந்த அவ்விபத்தில், காரில் பயணித்த 18 வயது சித்தி நூர் அலியா சாபியா ஜுல்கிப்லியும், 30 வயது சித்தி மசுராப் ஜுல்கிப்லியும் சம்பவம் நிகழ்ந்த இடத்திலேயே உயிரிழந்த வேளை ; 31 வயது லோரி ஓட்டுனர் காயம் எதுவும் இன்றி உயிர் தப்பினார்.

லோரி ஓட்டுனர் கட்டுப்பாட்டை இழந்து, எதிர்சாலையில் பயணித்த புரோட்டோன் வீரா ரக காரை மோதி விபத்துக்குள்ளானது தொடக்க கட்ட விசாரணையில் தெரிய வந்துள்ளதாக, குவந்தான் போலீஸ் தலைவர் அசிஸ்டன் கமிஸ்னர் வான் முஹமட் ஜாஹாரி வான் பூசு தெரிவித்தார்.

அதனால், அந்த ஆடவர் சிறுநீர் பரிசோதனைக்கு உட்படுத்தப்பட்டதோடு, விசாரணைக்காக தடுத்து வைக்கப்பட்டுள்ளதையும் ஜாஹாரி உறுதிப்படுத்தினார்.

 Tags
crash in Kuantan

in car-oil tanker

killed

Two sisters


வீடியோவை வைரலாக்குவதை நிறுத்துங்கள் ; மாணவர்களுக்கு வாய்ப்பளியுங்கள்

அண்மையில், பள்ளி ஒன்றின் உபகரணப் பொருட்களை மாணவர்கள் சிலர் சேதப்படுத்திய வீடியோவை பரவலாக பகிர்வதை பொதுமக்கள் உடனடியாக நிறுத்த வேண்டுமென, கல்வி அமைச்சு மீண்டும் வலியுறுத்தியுள்ளது.

அந்த வீடியோ தொடர்ந்து பகிரப்படுவது, சம்பந்தப்பட்ட மாணவர்களுக்கு வழங்கப்படும் ஆலோசக நடவடிக்கைகளில் இடையூரை ஏற்படுத்துமென கல்வி அமைச்சர் பட்லீனா சீடோக் தெரிவித்தார்.

சம்பந்தப்பட்ட மாணவர்களை நல்வழிப்படுத்தவும், மற்ற மாணவர்கள் அதனை ஒரு படிப்பினையாக கொள்ளவும் அது மிகவும் அவசியமென அமைச்சர் குறிப்பிட்டார்.

அச்சம்பவம் தொடர்பில், முழு விசாரணை மேற்கொள்ளப்பட்டு விட்டதோடு, சம்பந்தப்பட்ட மாணவர்களும், அவர்களின் பெற்றோர்களும் அழைக்கப்பட்டு கலந்து பேசப்பட்டு விட்டது.

அதனால், அம்மாணவர்களின் அடையாளத்தையோ அல்லது சம்பந்தப்பட்ட பள்ளிக்கூடத்தின் அடையாளத்தையோ வைரலாக்க வேண்டாம் என பட்லீனா பொதுமக்களை கேட்டுக் கொண்டார்.

 Tags
Fadhlina Sidek


ஜம்மு –  காஷ்மீரில் நில நடுக்கம்

புதுடில்லி, பிப் 17- ஜம்மு – காஷ்மீரில் இன்று அதிகாலை மிதமான அளவில் நிலநடுக்கம் ஏற்பட்டது, ரெக்டர் கருவியில் 3.6 அளவில் பதிவாக அந்த நில நடுக்கம் ஜம்மு – காஷ்மீரின் கத்ரா வட்டாரத்திலிருந்து 97 கிலோமீட்டர் தொலைவில் இன்று காலை 5 மணியளவில் ஏற்பட்டது. எனினும் இந்த நிலநடுக்கம் தொடர்பான பாதிப்பு குறித்த தகவல்கள் எதுவும் வெளியிடப்படவில்லை.

 Tags
Earthquake in

Jammu - Kashmir


மோசடி நபர் ஓடும் இ-ஹெய்லிங் காரிலிருந்து குதித்து தப்பியோடும் காட்சி வைரல்

அஹ்மாட் அஸ்ஹரி எனும் இ-ஹெலிங் ஓட்டுனர் ஒருவர், சமீபத்தில் தாம் சந்திக்க நேர்ந்த ஏமாற்று பேர்வழி குறித்து பகிர்ந்துள்ளார்.

அவரது அந்த முகநூலில் பதிவு பின்னர் ட்விட்டர் பயனர்களால் வைரலாகியுள்ளது.

கிள்ளான்,புக்கிட் திங்கியிலிருந்து, பண்டார் பாரு சுங்கை பூலோவிலுள்ள, RHB வங்கிக்கு செல்ல, சபாவை சேர்ந்த ஆடவன் ஒருவனிடமிருந்து தமக்கு முன் பதிவு வந்ததாக அஸ்ஹரி அந்த பதிவில் குறிப்பிட்டுள்ளார்.

அதே பயணியை, முன்பு வேறு ஒரு சவாரி பகிர்வு செயலி வாயிலாக அஸ்ஹரி சந்தித்துள்ளார்.

அப்பொழுதும், அதே RHB வங்கிக்கு செல்ல வேண்டுமென வந்த அந்த ஆடவன், சவாரிக்கான பணத்தை செலுத்தாமல் பாதியிலேயே கம்பி நீட்டி விட்டான்.

எனினும், சம்பந்தப்பட்ட் சவாரி பகிர்வு செயலி நிர்வாகத்திடமிருந்து, அந்த சவாரிக்கான பணத்தை அஸ்ஹரி பெற்றதாக குறிப்பிட்டுள்ளார்.

அதனால், இம்முறை, கூடுதல் கவனமாக இருந்த அஸ்ஹரியிடம், அவ்வாடவன் தமக்கு நூறு ரிங்கிட்டை தருமாறு கேட்டுக் கொண்டதோடு, அவன் சென்று இறங்கும் இடத்தில் காத்திருக்கும் தமது சகோதரியிடமிருந்து அந்த பணத்தை வாங்கி திரும்ப கொடுத்து விடுவதாக கூறியுள்ளான்.

காரில் இருந்த காமிரா வாயிலாக அவனது முகத்தை பதிவுச் செய்த அஸ்ஹரி, காரை நேரே பண்டமாரான் போலீஸ் நிலையத்திற்கு செலுத்துவதை கண்டதும், அவ்வாடவன் சற்றும் எதிர்பாரா விதமாக காரை விட்டு குதித்து தப்பி ஓடிவிட்டதாக குறிப்பிட்டுள்ளார்.

அதனால், மலாய் பழமொழி ஒன்றுக்கு ஏற்ப, “உங்கள் தவறுகளில் இருந்து நீங்கள் எத்தனை முறை தப்பித்தாலும், ஒரு நாள் இல்லை ஒரு நாள் நீங்கள் கட்டாயம் பிடிபட்டு தண்டிக்கப்படுவீர்கள்” என அஸ்ஹரி பதிவிட்டுள்ளார்.

 Tags
Alleged Scammer Caught On Camera

Jumping Out Of Moving E-Hailing Ride


டைனோசர்களை வேட்டையாடிய பாலூட்டிகளா? கண்டுபிடிக்கப்பட்ட புதைபடிவத்தில் அதிர்ச்சியூட்டும் தகவல்

ஜூலை 19 – உலகிலேயே டைனசோர்கள்தான் பலம் பொருந்திய மிருகம், அவைகள்தான் பிற மிருகங்களை வேட்டையாடி கொன்று விட்டன.இதுதான் காலம் காலமாக நமக்கு சொல்லப்பட்ட, சரித்திரத்தில் மற்றும் அறிவியலில் எழுதப்பட்டவையாகும்.

ஆனால் இது தவறு என கூறும் வகையில் ஆதாரம் ஒன்று சிக்கியுள்ளதாக கூறுகின்றனர் உயிரியலாளர்கள்.

சீனாவின் பாம்பி என்று அழைக்கப்படும் இடத்திலிருந்து வித்தியாசமான புதைபடிவம் ஒன்று கிடைத்துள்ளது. சுமார் 125 மில்லியன் ஆண்டுகளுக்கு முன்பு இருந்த பாலூட்டி மற்றும் டைனோசரின் புதைபடிவம் அது என நம்பப்படும் நிலையில், அதிர்ச்சியூட்டும் தகவலை உயிரியலாளர்கள் வெளியிட்டுள்ளனர்.

அந்த புதைபடிவம், பாலூட்டி மிருகம் ஒன்று டைனசோரை உண்ணுவதுபோல கண்டுபிடிக்கப்பட்டுள்ளது. டைனோசரின் மீது அமர்ந்திருக்கும் பாலூட்டியின் பாதங்கள் டைனோசரின் தாடை மற்றும் பின்னங்காலை பிடிக்கும்போது அதன் பற்கள் விலா எலும்புக்குள் நுழைவது போல இருக்கிறதாம் அந்த புதைபடிவம்.

இதனை வைத்து பார்க்கும்போது, டைனசோர்கள் அப்பாவி மிருகங்களாக இருந்திருக்க வாய்ப்பிருக்கிறது என்றும், பலம் பொருந்திய பாலூட்டி மிருகங்கள் அவைகளை வேட்டையாடியிருக்கலாம் என்ற ஆருடங்களை உயிரியலாளர்கள் வெளியிட்டுள்ளனர்.

 Tags
dinosaurs for dinner

Mammals

may have hunted down

rare fossil suggests


ஜூன் இறுதிக்குள் தொழிலாளர்களை பதிந்து விடுங்கள் – நிறுவனங்களுக்கு சொக்சோ எச்சரிக்கை

கோலாலம்பூர், ஜூன் 06 – உள்நாட்டு மற்றும் வெளிநாட்டு தொழிலாளர்களின் நலனை பாதுகாக்க அவர்களை விரைந்து பதிந்து சந்தாவைச் செலுத்த SOCSO, தொழிலாளர் நலன் பாதுகாப்பு வாரியும் நிறுவனங்களை வலியுறுத்தியுள்ளது.

அப்படி ஜூலை 1க்குள் செய்யப்படும் எந்த ஒரு பதிவுக்கும் சம்பந்தப்பட்ட முதலாளிமார்களுக்கு எதிராக எந்தவோறு

அபராதமும் விதிக்கப்படாது எனவும் அவ்வாரியும் கூறியுள்ளது.

இவ்வாய்ப்பை நழுவ விடும் தரப்பினருக்கு எதிராக ஜூலை மாதம் தொடங்கி “OPS KESAN” மூலம் தக்க நடவடிக்கை எடுக்கப்படும் எனவும் எச்சரிக்கை விடுக்கப்பட்டுள்ளது.

அதே வேளையில், SOCSO அனுமதி வழங்கிய காலக்கட்டத்திற்குள்

தங்களின் தொழிலாளர்களின் விவரங்களை, SOCSO-வில் பதிவு

செய்ய தவறிய முதலாளிகளுக்கு எதிராக நடவடிக்கை எடுக்கப்படும்.

முதல் நடவடிக்கையாக குறைந்த பட்சம் 5000 ரிங்கிட் அபராதமும், அதனைச் செலுத்த தவறினால் நீதிமன்றத்தில் நிறுத்தப்பட்டு 10,000 ரிங்கிட் அபராதமும் விதிக்கப்படலாம்.

அதே சமயத்தில், தாமதிக்கும் ஒவ்வொரு நாளையும் கண்கிட்டு 6 விழுக்காடு வட்டி விகிதத்தில் மாதச் சந்தாவும் கட்ட உத்தரவிடப்படுபர்.

 Tags
by end of June

companies

Retain workers

Socso warns


வெடி குண்டு  மிரட்டல்   ரஷிய விமானம் குஜராத் விமான  நிலையத்தில்  அவசர தரையிறக்கம்

புதுடில்லி, ஜன 10 – ரஷ்ய தலைநகர் மாஸ்கோவிலிருந்து 244 பயணிகள் மற்றும் 8 ஊழியர்களுடன் இந்தியாவின் பிரபல சுற்றுலா மையமான கோவாவுக்கு புறப்பட்ட ரஷ்ய விமானத்தில் வெடிகுண்டு இருப்பதாக தகவல் வந்ததைத் தொடரந்து குஜராத்தின் Jamnagar விமான நிலையத்தில் அந்த விமானம் நேற்றிவு அவரசமாக தரையிறக்கப்ட்டது. அதனைத் தொடர்ந்து விமான பயணிகள் அனைவரும் அவசர அவசரமாக அந்த விமானத்திலிருந்து தரையிறங்கினர். பிறகு வெடிகுண்டு கண்டறிதல் மற்றும் செயல் இழக்கப் படையுடன் இணைந்து விமானத்தை சோதனை செய்யும் பணியில் பாதுகாப்பு படையினர் மேற்கொண்டனர். எனினும் அந்த விமானத்தில் வெடிகுண்டு எதுவும் கண்டறியப்படவில்லை. அந்த விமானத்தில் வெடிகுண்டு இருப்பதாக கோவா விமான நிலைய கட்டுப்பாட்டு கோபுரத்திற்கு தகவல் கொடுத்தவர் யார் என்பது குறித்தும் போலீசார் விசாரணை நடத்தி வருவதாக குஜராத் போலீஸ் தலைவர் Ashok Yadav கூறினார்.

 Tags
emergency

Flight

Goa

landing

Makes

Moscow


நெகிரி செம்பிலானில்  இறுதிக் கட்டத்தில்   தொகுதி பங்கீடு  – அமினுடின்

சிரம்பான், மே 10 – நெகிரி செம்பிலாம் மாநில தேர்தலுக்கு ஆயத்தமாகும் பொருட்டு பக்காத்தான் ஹரப்பான் உறுப்புக் கட்சிகளிடையே தொகுதி பங்கீடு மீதான பேச்சுக்கள் தற்போது இறுதிக் கட்டத்தை அடைந்துள்ளதாக அம்மாநில மந்திரிபுசார் டத்தோஸ்ரீ அமினுடின் ஹருன் தெரிவித்தார். பேச்சுவார்த்தையின் முடிவு பக்காத்தான் தலைவர் மன்றத்திடம் தெரிவிக்கப்படும் என மாநில ஆட்சிக் குழு கூட்டத்தில் கலந்துகொண்ட பின் செய்தியாளர்களிடம் பேசியபோது அமினுடின் கூறினார். தேசிய முன்னணியுடன் தொகுதி பங்கீடு குறித்து வினவப்பட்டபோது கூட்டரசு நிலையில் இதன் தொடர்பில் முடிவு எடுக்கப்படும் என அவர் தெரிவித்தார்.

 Tags
Aminudddin

final stage

in the

of state

PH

seats

The division


தமிழ் நாட்டில்   ஈரோடு கிழக்கு தொகுதி இடைத்தேர்தல்  வாக்குப் பதிவு  இன்று தொடங்கியது

சென்னை , பிப் 27 – தமிழ் நாடு ஈரோடு கிழக்கு சட்டமன்ற தொகுதி இடைத் தேர்தலுக்கான வாக்குப் பதிவு இன்று காலை தொடங்கியது. இந்த இடைத் தேர்தலில் 77 வேட்பாளர்கள் களத்தில் இருந்தாலும் திமுக கூட்டணியைச் சேர்ந்த காங்கிரஸ் கட்சியைச் சேர்ந்த ஈ.வி.கே எஸ் இளங்கோவன், அ.தி.மு.வின் கே.எஸ் தென்னரசு ஆகியோருக்கிடையில்தான் கடும் போட்டி ஏற்பட்டுள்ளது. இந்த இடைத் தேர்தலில் போட்டியிடும் நடிகர் விஜயகாந்தின் தே.மு.தி.க வின் எஸ். ஆனந்த் மற்றும் நடிகர் சீமான் தலைமையிலான நாம் தமிழர் கட்சியின் மேனகா நவநீதிதன் ஆகியோர் கணிசமான வாக்குகளை பெறுவார்கள் என்றும் எதிர்பார்க்கப்படுகிறது. காலை 7 மணிக்கு தொடங்கிய வாக்குப் பதிவு மாலை ஆறு மணிவரை நடைபெறுகிறது. மொத்தம் இரண்டு லட்சத்து 27,547 வாக்காளர்கள் ஈரோடு கிழக்கு சட்டமன்ற தொகுதிக்கான இடைத் தேர்தலில் வாக்களிப்பார்கள்.

 Tags
East state seat by

election polling today

Tamil Nadu Erode


வெள்ளை அரிசி பற்றாக்குறை இவ்வாண்டு இறுதிக்குள் தீர்வு

கோலாலம்பூர், செப் 18 – உள்நாட்டில் உற்பத்தி செய்யப்படும் வெள்ளை அரிசி பற்றாக்குறைக்கு இவ்வாண்டு இறுதிக்குள் தீர்வு காணப்படும். இதற்கான பல்வேறு நடவடிக்கைகள் எடுக்கப்பட்டுள்ளதாக விவசாய மற்றும் உணவு உத்தரவாத அமைச்சின் நெல் மற்றும் அரிசி விதிமுறை பிரிவின் தலைமை இயக்குனர் டத்தோ அஸ்மான் மஹ்மூட் தெரிவித்திருக்கிறார். இது தொடர்பாக கடந்த வெள்ளிக்கிழமை உணவகங்களை நடத்துவோர், சிறு தொழில் நடத்துனர்கள் மற்றும் அந்த தொழில்துறையைச் சேர்ந்தவர்களுடன் கூட்டம் ஒன்று நடத்தப்பட்டதாகவும் சந்தையில் வெள்ளை அரிசியின் விநியோகம் போதுமான வகையில் இருப்பதை உறுதிப்படுத்துவதற்கு உடனடி நடவடிக்கை எடுப்பதற்கு முடிவு செய்யப்பட்டதாக அவர் கூறினார்.

வர்த்தக நோக்கங்களுக்காக இறக்குமதி செய்வோருக்குக் கழிவுகள் வழங்குவதும் இவற்றில் அடங்கும். இதற்காக 103 மொத்த லைசென்ஸ் வழங்கப்படும். இதன்வழி உணவு வர்த்தக சங்கங்களைச் சேர்ந்த உணவு தொழில்துறையை சேர்ந்தவர்கள் இறக்குமதி செய்யப்பட்ட 50 கிலோ வெள்ளை அரிசியை 160 ரிங்கிட் விலையில் வாங்குவதற்கான அணுகூலத்தைப் பெறமுடியும் என அஸ்மான் தெரிவித்தார்.

 Tags
by end 2023

expected to be overcome

Local white rice shortage

says ministry director-general


கே.எல்.ஐ .ஏ  ஏரோடிரேன்  பாதி வழியில்  பழுதடைந்தது  பயணிகள்  நடந்துசெல்லும் காட்சி வைரலானது

கோலாலம்பூர், மார்ச் 3 – KLIA அனைத்துலக விமான நிலையத்திற்கு சென்றுகொண்டிருந்த Aerotrains பாதியியேயே பழுதடைந்ததால் பாதிக்கப்பட்ட பயணிகளிடம் (MAHB) எனப்படும் மலேசிய ஏர்போர்ட் ஹோல்டிங்ஸ் மன்னிப்பு கோரியது. கோலாலம்பூர்அனைத்துலக விமான நிலையத்தின் பிரதான முனைய கட்டிடத்திலிருந்து Satellite இணைப்பு கட்டிடத்திற்கு பயணிகள் நடந்து செல்லும் காட்சியைக் கொண்ட காணொளி வைரலானது. பாதுகாப்பு காரணங்களுக்காக KLIA முனையங்களுக்கிடையிலான தனது Aerotrain சேவைகளை மலேசிய ஏர்போர்ட் ஹோல்டிங்ஸ் தற்காலிகமாக நிறுத்தியுள்ளது. இந்த நடவடிக்கையை பொதுமக்கள் புரிந்துகொள்ள வேண்டும் என MAHB யின் நிர்வாக இயக்குனர் Iskandar Mizal செய்தியாளர்களிடம் தெரிவித்தார்.

 Tags
KLIA Aerotrain

leaves passengers stranded

Suspended after breakdown


கிளானா  ஜெயா  வழிதடத்திற்கான  LRT  சேவை வழக்க நிலைக்கு  திரும்பியது

கோலாலம்பூர், மார்ச் 7 – Ampang Park மற்றும் Masjid Jamek கிற்கிடையே ஐந்து சுரங்க எல்.ஆர்.டி நிலையங்களில் மின் வினியோக பிரச்னையால் மின்தூக்கிகள். மின்படிக்கட்டுகள் மற்றும் மின் விளக்குகள் செயல்படவில்லை. இதனால் நேற்றிரவு கிளானா ஜெயா வழிதடத்திற்கான தடைப்பட்ட LRT சேவைகள் மீண்டும் வழக்க நிலைக்கு திரும்பின. இரவு மணி 7.50 அளவில் ஏற்பட்ட இந்த மின் வினியோக பிரச்சனையால் Ampang Park மற்றும் Masjid Jamek கிற்கு இடையிலான ஐந்து நிலையங்கள் செயல்பட முடியாத சூழ்நிலை ஏற்பட்டது. எனினும் நேற்றிரவு மணி 9.51 அளவில் மின் விநியோகம் மீண்டும் திரும்பியதைத் தொடர்ந்து LRT சேவைகள் வழக்க நிலைக்கு திரும்பின. நிலத்திற்கடியிலான மின் இணைப்பு தொடர்பு று செயல்படாத காரணத்தினால் மின் விநியோக பிரச்சனை ஏற்பட்டதாக தொடக்க கட்ட விசாரணையில் தெரியவந்ததாக Prasarana வெளியிட்ட அறிக்கையில் தெரிவித்தது.

 Tags
in operation

LRT back

power supply

restored


டேங்கர் லோரியில்   புரோட்டேன் வாஜா  மோதியது  ஆடவர் மரணம்

மெர்சிங், ஜூலை 28 – Jalan Mersing – Endau சாலையில் 61 வயது ஆடவர் ஒருவர் ஓட்டிச் சென்ற புரோட்டோன் வாஜா கார் டேங்கர் லோரியில் மோதியதில் அவர் மரணம் அடைந்தார். தலை மற்றும் உடலில் ஏற்பட்ட கடுமையான காயத்தினால் Esa Markam என்று அடையாளம் கூறப்பட்ட ஆடவர் விபத்து நிகழ்ந்த இடத்திலேயே இறந்தார் என மெர்சிங் போலீஸ தலைவர் அப்துல் ரசாக் அப்துல்லா சனி தெரிவித்தார்.

 Tags
dirempuh lori tanki

maut kereta

warga emas


2023 SPM தேர்வு முன்கூட்டியே நடத்தப்படுவது தொடர்பில் கல்வி அமைச்சு அதிகாரப்பூர்வ அறிவிப்பை வெளியிடும் ; கூறுகிறார் பட்லினா

ஷா ஆலாம், ஆகஸ்ட்டு 22 – 2023 SPM தேர்வு முன்கூட்டியே நடத்தப்படுவது தொடர்பில், கல்வி அமைச்சு விரைவில் அதிகாரப்பூர்வ அறிவிப்பை வெளியிடும்.

இவ்வாண்டுக்கான SPM தேர்வு, இதற்கு முன் நிர்ணயிக்கப்பட்டதற்கு மாறாக, டிசம்பர் ஐந்தாம் தேதி தொடங்குமென கூறப்படுகிறது.

எனினும், அவ்விவகாரம் குறித்து, கல்வி அமைச்சு இன்னும் எந்த ஒரு அதிகாரப்பூர்வ அறிவிப்பையும் வெளியிடவில்லை என, கல்வி அமைச்சர் பட்லினா சீடேக் தெரிவித்தார்.

முன்னதாக, பள்ளி தவணையின் தொடக்கத்தை, படிப்படியாக ஜனவரிக்கு கொண்டு வரும் முயற்சிக்கு ஏற்ப, இவ்வாண்டுக்கான SPM தேர்வு, டிசம்பர் ஐந்தாம் தேதி தொடங்கி நடைபெறுமென ஊடகங்கள் செய்தி வெளியிட்டிருந்தன.

டிசம்பர் ஐந்தாம் தேதி அறிவியல் நடைமுறைத் தேர்வு தொடங்கும் வேளை ; அடுத்தாண்டு ஜனவரி எட்டாம் தேதி பேச்சுத் திறன் தேர்வு நடைபெறும்.

எழுத்து தேர்வுகள், ஜனவரி 30-ஆம் தேதியிலிருந்து மார்ச் ஏழாம் தேதி வரை நடத்தப்படும்.

2022-ஆம் ஆண்டுக்கான SPM தேர்வு, ஜனவரி 30-ஆம் தேதியிலிருந்து மார்ச் 15-ஆம் தேதி வரையில் நடைபெற்றது குறிப்பிடத்தக்கது.

 Tags
KPM akan keluar kenyataan rasmi

Peperiksaan SPM diawalkan


ஒப்ஸ் லாலங்     விவகாரத்தில்    பக்காத்தான்    ஹரப்பான்    பல்டி அடிப்பது ஏன்    :  டாக்டர் மகாதீர்

கோலாலம்பூர், மார்ச் 22 – ஆட்சியை கைப்பற்றுவதற்காக நாட்டிற்கு தலைமையேற்பதற்கு தம்மை முன்னிறுத்திய பக்காத்தான் ஹராப்பான் ஒப்ஸ் லாலாங் கைது நடவடிக்கைக்கு தம்மை குறைகூறுவது அவர்களின் Double standard அல்லது பாரபட்ச போக்கை காட்டுவதாக டாக்டர் மகாதீர் முகமட் சாடினார். 2018 ஆம் ஆண்டு மே மாதம் நடைபெற்ற பொதுத் தேர்தலில் தம்மை பிரதமர் வேட்பாளராக முன்னிறுத்தித்தான் பக்காத்தான் ஹராப்பான் வெற்றி பெற்றது. ஆனால் இப்போது ஒப்ஸ் லாலாங் நடவடிக்கைக்கு பக்காத்தான் ஹராப்பான் தம்மை குறைகூறுவதாக இன்று தமது டுவிட்டரில் வெளியிட்ட அறிக்கையில் மகாதீர் தெரிவித்தார்.

ஒப்ஸ் லாலாங்கில் எனது பங்கேற்பு எதுவும் இல்லை. போலீஸ் உத்தரவில்தான் அந்த நடவடிக்கை எடுக்கப்பட்டதாக அப்போது போலீஸ் படைத் தலைவராக இருந்த ஹனிப் ஒமார் தெளிவுடுத்தியுள்ளார். நான் பிரதராக இருந்தபோதிலும் ஓப்ஸ் லாலாங்கிற்கு நான் உத்தரவிடவில்லை. பிரதமர் மற்றும் உள்துறை அமைச்சர் என்ற முறையில் போலீஸ் சொன்னதை நான் கேட்டேன். நாட்டின் பாதுகாப்புக்கு அவர்கள் பொறுப்பு வகிக்கின்றனர். அவர்களது கருத்துக்களையும் ஆலேசனையைம் தம் ஒதுக்கிவிட முடியாது என மகாதீர் கூறினார்.

 Tags
accuses PH

Dr M

of double standard

over OPS Lalang Claim


விஜய் தான் சூப்பர் ஸ்டார் ; கூறிய பத்திரிக்கையாளர் வீட்டை முற்றுகையிட்ட ரஜினி இரசிகர்கள்

தமிழ்நாட்டில் விஜய்தான் நம்பர் 1 என, வாரிசு படத் தயாரிப்பாளர் தில்ராஜூ கூறியிருந்தது பெரும் பரபரம்பை ஏற்படுத்தியது. அதனால் விஜய் இரசிகர்களும், அஜித் இரசிகர்களும் மோதிக் கொண்ட நிலையில், விஜய் நடிப்பில் உருவாகியுள்ள வாரிசு படத்தின் இசை வெளியீட்டு விழாவில் பேசிய நடிகர் சரத்குமார், விஜய்தான் அடுத்த சூப்பர் ஸ்டார் எனவும் சூரிய வம்சம் படத்தின் வெற்றி விழாவின் போதே தாம் அதனை கூறிவிட்டதாக சொன்னது பிரச்சனையை மீண்டும் தலைதூக்கச் செய்துள்ளது.

குறிப்பாக, சமூக ஊடகங்களில் அது குறித்த விவாதங்கள் சூடுபிடித்துள்ளன. இந்நிலையில், “விஜய்தான் ரியல் சூப்பர் ஸ்டார். ரஜினி முன்னாள் சூப்பர் ஸ்டார். அதனை தில்ராஜா சொல்ல வேண்டிய அவசியமில்லை. மக்களே விஜய்யை அந்த இடத்தில் வைத்து விட்டார்கள்” என பத்திரிகையாளர் பிஸ்மி என்பவர் தனியார் யூட்யூப் சேனலுக்கு வழங்கிய பேட்டியில் கூறியிருந்தது ரஜினி இரசிகர்களை சினமடையச் செய்துள்ளது. அதனால், ரஜினி இரசிகர்கள் சிலர், பிஸ்மி வீட்டை முற்றுகையிட்டதோடு, அவருடன் வாக்குவாத்திலும் ஈடுபட்டது பரபரப்பை ஏற்படுத்தியுள்ளது. அதோடு, சமூக ஊடகங்களிலும் நடிகர் விஜய்யை கிண்டல் செய்யும் “மீம்ஸ்கள்” வெளியிடப்பட்டு வருகின்றன.

 Tags
besieged

fans

house

rajini

said journalist

superstar

vijay


ஈப்போ  பொழுதுபோக்கு  விடுதியில் சோதனையின்போது   6 போலீஸ்காரர்கள் கைது

ஈப்போ, ஜூலை 11 – ஈப்போ Taman Bercham மில் பொழுதுபோக்கு விடுதியில் மேற்காள்ளப்பட்ட சோதனையின்போது பேரா போலீசைச் சேர்ந்த அறுவர் கைது செய்யப்பட்டனர். அவர்கள் கைது செய்யப்பட்டதை பேரா மாநிலை போலீஸ் தலைவர் Mohd Yusri Hassan Basri உறுதிப்படுத்தினார். இது தொடர்பான பேரா போலீஸ் மற்றும் புக்கிட் அமான் நன்னெறி , ஒழுங்குப் பிரிவு விசாரணை தொடர்ந்து மேற்கொண்டு வருவதால் அவர் மேல் விவரங்களை வெளியிடவில்லை. இரவு மணி 11.30 மணியளவில் நடைபெற்ற சோதனையின்போது இந்தோனேசிய பெண்ணுடன் இருந்த அந்த ஆறு போலீஸ்காரர்களும் மகைது செய்யப்பட்டனர். அவர்களில் ஒருவர் மதுபோதையிலும் மற்றொருவர் போதைப் பொருள் பயன்படுத்தியிருப்பதும் தெரியவந்ததாக Mohd Yusri Hasaan தெரிவித்தார்.

 Tags
in ipoh entertainment

outlet raid

Six cops nabbed


போக்குவரத்துக்குத் தடையை ஏற்படுத்திய குற்றம் ; அதிகபட்ச அபராதம் விதிக்கப்பட்டுள்ளது

கோலாலம்பூர், செப்டம்பர் 18 – தலைநகரில் மேற்கொள்ளப்பட்டு வரும், “சாலை விதிமுறைகளுக்கு மதிப்பளியுங்கள்” சோதனை நடவடிக்கை வாயிலாக, இதுவரை போக்குவரத்து தடை குற்றத்திற்காக அதிகபட்ச அபராதங்கள் வெளியிடப்பட்டுள்ளன.

நேற்று மூன்றாவது நாளாக மேற்கொள்ளப்பட்ட அந்த சோதனையின் போது, பல்வேறு போக்குவரத்து குற்றங்களுக்காக மொத்தம் ஐயாயிரத்து 953 குற்றப்பதிவுகள் வெளியிடப்பட்டதாக, கோலாலம்பூர் போக்குவரத்து குற்றப்புலனாய்வு அமலாக்க துறையின் தலைவர் அசிஸ்டன் கமிஸ்னர் சரிபுடின் முஹமட் சாலே தெரிவித்தார்.

அதில், போக்குவரத்துக்கு தடையை ஏற்படுத்திய குற்றத்திறாக, மிக அதிக பட்சமாக நான்காயிரத்து 637 குற்றப்பதிவுகள் வெளியிடப்பட்டன.

அதே சமயம், வெள்ளைக் கோட்டை தாண்டி, பாதசாரிகள் பாதையில் வாகனத்தை நிறுத்திய குற்றத்திற்காக, 203 அபராத பதிவுகள் வெளியிடப்பட்டுள்ளன.

உரிமம் இன்றி வாகனம் ஓட்டியது, சமிக்ஞை விளக்கை மீறி சென்றது, வாகன பதிவு எண்ணை அனுமதி இன்றி மாற்றியமைத்தது, மஞ்சள் கோட்டில் வாகனங்களை நிறுத்தியது ஆகிய குற்றங்களுக்கும் அபராதங்கள் விதிக்கப்பட்ட வேளை ; உரிமம் இன்றி வாகனம் ஓட்டிய அந்நிய நாட்டவர்களுக்கும் குற்றப்பதிவுகள் வெளியிடப்பட்டுள்ளன.

எனினும், அந்த சோதனை நடவடிக்கை நெடுகிலும், வாகனங்கள் எதுவும் பறிமுதல் செய்யப்படவில்லை.

மது அருந்தி விட்டு வாகனத்தை ஓட்டியது, சட்டவிரோத வாகனம் நிறுத்துமிட சேவையை வழங்கியது, திருட்டு வாகனத்தை பயன்படுத்தியது, போதைப் பொருள் குற்றங்கள் தொடர்பில், 11 பேர் கைதுச் செய்யப்பட்டனர்.

 Tags
JPST

Kesalahan halangan lalu lintas

rekodkan saman tertinggi


இந்திய தொழில்முனைவர்களுக்கு உதவ செயலகம் அமைக்க தொழில் முனைவர் மேம்பாடு கூட்டுறவு அமைச்சு பரிசீலிக்கும் துணையமைச்சர் –  சரஸ்வதி கந்தசாமி

கோலாலம்பூர் அக் 1 – நாட்டில் உள்ள இந்திய தொழில்முனைவோருக்கு அரசாங்கத்தின் முன்முயற்சிகள் பற்றிய தகவல்களைப் பரப்புவதற்கான ஒரு செயலகத்தை அமைப்பது குறித்து தொழில் முனைவர் மேம்பாடு மற்றும் கூட்டுறவு அமைச்சு பரிசீலிக்கும் என அதன் நினையமைச்சர் செனட்டர் சரஸ்வதி கந்தசாமி தெரிவித்திருக்கிறார். இந்திய சமூக தொழில்முனைவர்களுடன் நடைபெற்ற கலந்துரையாடல் நிகழ்வின்போது அந்த பரிந்துரை தெரிவிக்கப்பட்டுள்ளதாக அவர் கூறினார்.

அரசாங்கத்தின் பல்வேறு முன்முயற்சிகளைப் பரப்புவதற்கான ஆதரவு நடவடிக்கைகள் குறைவாக இருப்பது அமைச்சு எதிர்கொள்ளும் ஒரு தீவிரமான பிரச்சனையாகும் . அதோடு இந்திய சமூக தொழில்முனைவோர் மற்றும் ஒத்துழைப்பாளர்களுக்கு தகவல்களை வழங்குவதற்கு ஒரே இடத்தில் செயல்படக்கூடிய ஒரு செயலகத்தை அமைப்பதற்கான முன்மொழிவை நாங்கள் பெற்றுள்ளோம். அமைச்சு மற்றும் அங்காசா ஏற்பாடு செய்த கூட்டுறவு கருத்தரங்கு மற்றும் இந்திய சமூக தொழில்முனைவோருக்கான கலந்துரையாடல் நிகழச்சிக்குப் பின் செய்தியாளர்களிடம் அவர் இதனை தெரிவித்தார். செயலற்ற கூட்டுறவுகளை மீண்டும் செயல்படுத்துதல் மற்றும் இந்திய தொழில்முனைவோருக்கு தகவல்களை வழங்குவதற்கான ஒருமுக மையமாக செயல்படுவதற்கு செயலகம் அமைக்கும் ஆலோசனையையும் நாங்கள் பெற்றுள்ளோம் என சரஸ்வதி கூறினார் .

 Tags
secretariat

to help Indian Entrepreneurs


தொழிற்நுட்ப கோளாறு  VietJet விமானம்  214 பேருடன்  பிலிப்பின்ஸில்  பாதுகாப்புடன்  தரையிறங்கியது

மணிலா. ஜூன் 28 – 214 பேருடன் பயணச் சேவையில் ஈடுபட்டிருந்த Vietjet விமானம் தொழிற்நுட்ப கோளறு காரணமாக பிலிப்பின்ஸில் பாதுகாப்பபுடன் தரையிறங்கியது. தென் கொரியாவின் Incheon நகரிலிருந்து Airbus A321 விமானம் வியட்னாமிற்கு சென்று கொண்டிருந்தபோது அவ்விமானத்தில் தொழிற்நுட்ப கோளாறு ஏற்பட்டது. இதனைத் தொடர்ந்து அவ்விமானம் Philippines Ilocos Norte மாநிலத்திலுள்ள Laoag அனைத்துலக விமான நிலையத்தில் தரையிறக்கப்பட்டதாக பிலிப்பின்ஸ் சிவில் விமான போக்குவரத்து அதிகாரிகள் தெரிவித்தனர். எனினும் அந்த விமானத்தின் விமானி அவசர தரையிறக்கம் குறித்து பிரகடப்படுத்தவில்லை.

தொழிற்நுட்ப பிரச்சனையால் சிரமம் ஏற்படுவதாக மட்டுமே விமான நிலையத்தின் கட்டுப்பாட்டு கோபுரத்திற்கு அவர் தகவல் கொடுத்துள்ளார். அந்த விமானத்தின் இயந்திரக் கோளாறு தொடர்பாக அவர் எதுவும் தெரிவிக்கவில்லையென பிலிப்பின்ஸ் சிவில் விமான போக்குவரத்து துறையின் பேச்சாளர் தெரிவித்தார். அந்த விமானத்தின் பயணிகள் அனைவரும் தரையிறங்கப்பட்டு மாற்று விமானம் மூலம் அவர்களது பயணத்தை தொடர்வதற்கு ஏற்பாடு செய்யப்பட்டது.

 Tags
214 people

aboard lands

Vietjet plane


தொகுதி  பங்கீடு குறித்து பேச்சுக்கள் நடத்த  பக்காத்தான்  ஹராப்பான்   தேசிய முன்னணி  இணக்கம்

கோலாலம்பூர், மார்ச் 30 – ஆறு மாநிலங்களில் நடைபெறவிருக்கும் தேர்தலுக்காக தொகுதி பங்கீடு தொடர்பான பேச்சுக்களை நடத்துவதற்கான ஏற்பாடுகளில் ஈடுபடுவதற்கு பக்காத்தான் ஹரப்பான் மற்றும் தேசிய முன்னணி இணக்கம் கண்டுள்ளன. இதற்காக பேச்சுக்களை இவ்விரு கட்சிகளும் தொடங்கிவிட்டதாக பக்காத்தான் ஹராப்பான் தலைமை செயலாளர் Saifuddin Nasution செய்தியாளர்களிடம் தெரிவித்தார். மாநில தேர்தலுக்காக ஜூன் மாத இறுதிக்கு முன்னதாக மாநில சட்டமன்றங்களை கலைப்பதற்கு Selangor, Negeri Sembilan, Pulau Pinang, Kedah, Kelantan , Terengganu ஆகிய ஆறு மாநிலங்களும் ஏற்கனவே இணக்கம் கண்டுள்ளதாகவும் அறிவிக்கப்பட்டுள்ளது.

 Tags
agree on

BN

for seat allocations

parameters

PH

saifuddin

says


முதியவரிடம் வழிப்பறி ; கொள்ளையனை தேடும் பணி தீவிரம்

பேராக், கம்பாரில், முதியவர் ஒருவரிடம் வழிபறியில் ஈடுபட்டதாக நம்பப்படும் ஆடவன் ஒருவனை தேடும் பணிகளை போலீஸ் முடுக்கி விட்டுள்ளது.

இம்மாதம் பத்தாம் தேதி, காலை மணி 9.45 வாக்கில் நிகழ்ந்த அச்சம்பவம் தொடர்பான, ஒரு நிமிடம் 12 வினாடி காணொளி சமூக ஊடகங்களில் வைரலாகியுள்ளது.

62 வயது முதியவர் ஒருவரை கொள்ளையிட்டதோடு, அவர் காயமடைய காரணமான அவ்வாடவன், சம்பவ இடத்தில் தனது LC135 பதிவு எண்ணை கொண்ட Yamaha ரக மோட்டார் சைக்கிளை விட்டு விட்டு தப்பியோடியதாக, கம்பார் மாவட்ட போலீஸ் தலைவர் முஹமட் நஸ்ரி டாவுட் தெரிவித்தார்.

முன்னதாக, மோட்டார் சைக்கிளில் சென்று கொண்டிருந்த முதியவரை நெருங்கிய அவ்வாடவன் அவர் அணிந்திருந்த சங்கிலியை பறிக்க முயன்றுள்ளான். எனினும், முதியவர் அதனை தடுக்க முயன்றதோடு, அவனது மோட்டார் சைக்கிளை நோக்கி பாய்ந்ததால், அவன் நிலைத்தடுமாறி கீழே விழுந்ததாக கூறப்படுகிறது.

 Tags
is being hunted

of grazing the elderly

The suspect in the case


விபத்தில் மோட்டார் சைக்கிளோட்டி மரணம் ; திடீரென பாதை மாறிய காரால் ஏற்பட்ட  உயிரிழப்பு

பேராக், தஞ்சோங் மாலிமில், மழலையர் பள்ளியில் மகளை விடுவதற்காக மோட்டார் சைக்கிளில் சென்றுக் கொண்டிருந்த தந்தை ஒருவர், திடீரென பாதை மாறிய காரை மோதி, சம்பவ இடத்திலேயே உயிரிழந்தார்.

இன்று காலை, ஈப்போ – கோலாலம்பூர் சாலையில் அவ்விபத்து நிகழ்ந்தது.

இதனிடையே அந்த ஆடவரின் ஆறு வயது மகள், இரு கைகளிலும், இடது காலிலும் காயத்திற்கு இலக்கானதாக, மூவாலிம் மாவட்ட போலீஸ் தலைவர் சுப்ரிடெண்டன் முஹமட் ஹஸ்னி முஹமட் நாசிர் தெரிவித்தார்.

சிலிம் ரீவர் நோக்கி பயணமான, 44 வயது பெண் ஆசிரியர் ஒருவர் செலுத்திய புரோட்டோன் பெசோனா ரக கார் திடீரென பாதை மாறியதே அவ்விபத்துக்கான காரணம் என்பது தொடக்க கட்ட விசாரணையில் தெரிய வந்துள்ளதாகவும், முஹமட் ஹஸ்னி சொன்னார்.

 Tags
Fatalities due

in accident

Motorcyclist dies

to car swerving suddenly


பிரதமர் அன்வாரை குளோரியா மகாபகால் அரோயோ மரியாதை  நிமித்தமாக சந்தித்தார்

கோலாலம்பூர், செப் 14 – பிரதமர் டத்தோஸ்ரீ அன்வார் இப்ராஹிமை இன்று நாடாளுமன்றத்தில் பிலிப்பின்ஸ் மக்கள் பிரதிநிதி குளோரியா மகாபகால் அரோயோ மரியாதை நிமித்தமாக சந்தித்தார். அரோயோவும் அவரது பேராளர் குழுவினரும் இன்று காலை மணி 11.50 அளவில் நாடாளுமன்றம் வந்தனர். அவர்களைப் பிரதமர்துறையின் சட்ட மற்றும் அமைப்புகள் சீரமைப்புக்கான அமைச்சர் டத்தோஸ்ரீ அஸாலினா ஒத்மான் மற்றும் துணையமைச்சர் ராம்கர்பால் சிங் வரவேற்றனர. அதன்பிறகு அன்வாரை அரோயோ சந்தித்தார். மக்கள் தொகை மற்றும் மேம்பாடு மீதான அனைத்துகலக மாநாட்டின் தலைவருமான அரோயோ அன்வாருடன் 30 நிமிடங்கள் பேச்சு நடத்தினார். கட்டாய மரண தண்டனை அகற்றப்பட்டது உட்பட பல்வேறு விவகாரங்கள் குறித்து அவர்கள் பேச்சு நடத்தினர்.

 Tags
Gloria Macapagal Arroyo

PM Anwar

receives courtesy call


மாணவர்கள் குறைவாக இருப்பதால் தமிழ்ப் பள்ளிகளை மூடாதீர்! -டத்தோ லோகநாதன்

கோலாலம்பூர், பிப்.20- மாணவர்கள் குறைந்த எண்ணிக்கையில் உள்ளனர் என்பதைக் காரணம் காட்டி தமிழ்ப்பள்ளிகளை மூட வேண்டாம் என்றும் இதற்குப் பதிலாக தோட்டப்புற மற்றும் தொலைதூர பகுதிகளில் உள்ள பள்ளிகளை புதிய வீடமைப்பு பகுதிகளுக்கு மாற்றும்படி ஐபிஎஃப் பேராளர் மாநாட்டில் கோரிக்கை முன் வைக்கப்பட்டது.

நாட்டில் தமிழ்ப்பள்ளிகள் தொடர்ந்து கட்டிக் காக்கப்படுவதற்கு இந்நடவடிக்கை உதவும் என்று ஐபிஎஃப் தேசிய தலைவர் டத்தோ லோகநாதன் துரைசாமி கூறினார். நடந்து முடிந்த பொதுத் தேர்தலில் ஜெலுத்தோங் நாடாளுமன்ற தொகுதியில் போட்டியிட ஐபிஎஃப் கட்சிக்கு வாய்ப்பு வழங்கிய தேசிய முன்னணி தலைவர் டத்தோஸ்ரீ அகமட் ஸாஹிட் ஹமிடிக்கு நன்றி தெரிவித்துக் கொள்வதாக அவர் குறிப்பிட்டார்.

ஐபிஎஃப் உட்பட தனது தோழமைக் கட்சிகளுக்கு தேசிய முன்னணி வழங்கிய வாக்குறுதி நிறைவேற்றப்பட்டதை இங்கு காண முடிகிறது. அதே வேளையில், கடந்த 30 ஆண்டுகளாக தேசிய முன்னணிக்கு ஐபிஎஃப் ஆற்றிய சேவைக்கு கிடைக்கப் பெற்ற அங்கீகாரமாகவே இது கருதப்படுகிறது என்று ஐ.பி.எப் கட்சியின் 30 ஆம் ஆண்டு பொதுப் பேரவையில் உரை நிகழ்த்துகையில் குறிப்பிட்டார்.

மிகப் பெரிய நிதி ஒதுக்கீடு இன்றியும் , அரசு பதவிகள் இன்றியும் கடந்த 30 ஆண்டுகளாக இயங்கி வரும் ஐ பி எஃப் இந்தியர்களின் பிரச்னைகளைக் களைய வேண்டிய கடப்பாட்டைக் கொண்டுள்ளது.

இதன் பொருட்டு இந்தியர்களுக்கான வரைவு திட்டத்தைத் தொடரும்படி தேசிய முன்னணியை அவர் கேட்டுக் கொண்டார். இதன் வாயிலாக பொதுச் சேவையில் 6 % இந்தியர்கள் எண்ணிக்கை, பொதுப் பல்கலைக்கழகங்களில் 6 % இந்தியர்கள் சேர்ப்பு,, இந்தியர்களின் சொத்துடைமையை 3 விழுக்காட்டிற்கு உயர்த்துவது போன்ற விவகாரங்களுக்குத் தீர்வு காணப்படும் என்று நாடு முழுவதிலும் இருந்து வந்திருந்த பேராளர்கள் முன்னிலையில் பேசுகையில் குறிப்பிட்டார்.

 Tags
IPF


ஓடும் ரயிலில் குளித்த ஆடவன்; தலைத்தெரிக்க ஓடிய சக பயணிகள்!

நியுயோர்க், ஏப் 11 – அமெரிக்கா, நியூயார்க் பாதாள ரயிலில், ஆடவன் ஒருவன் திடீரென ஆடைகளை களைந்து குளிக்கும் வீடியோ ஒன்று தற்போது சமூக வலைத்ததில் வைரலாகியுள்ளது.

ஓடு இரயிலில் திடீரென எழுந்து ஆடைகளை களையும் அந்த ஆடவன், குளிக்கும் வசதிகளுடன் மாற்தியமைக்கப்பட்ட சூட்கேசை திறந்து அதில் நின்று கொண்டு குளிக்கும் காட்சிகள் அந்த வீடியோவில் இடம் பெற்றுள்ளது.

அவனது அந்த செயலை காணும் அருகில் அமர்ந்திருந்த சக பயணிகள் அருவருப்பாக அங்கிருந்து விலகிக் செல்லும் காட்சிகளையும் அந்த காணொளியில் காண முடிகிறது.

அந்த காணொளியை இதுவரை லட்சக்கணக்கானோர் பார்வையிட்டுள்ள நிலையில், ஓடும் ரயிலில் சாப்பிடக்கூடாது, திருடக்கூடாது, வயதானவர்கள் மற்றும் கர்பிணிப்பெண்களின் இடத்தில் உட்காரக்கூடாது என்றுதானே விதிமுறைகள் உள்ளன, குளிக்ககூடாது என விதிமுறை ஒன்றும் இல்லையே என என கிண்டலாகவும் கருத்து பதிவிட்டிருந்தனர்.

 Tags
A man bathed

Fellow passengers

in a moving train

who ran away!


பேருந்து பள்ளத்தில் விழுந்து 29 பேர் பலி

மெக்சிகோ , ஜூலை 6 – மெக்சிகோ , ஓக்ஸாகா (Oaxaca) நெடுஞ்சாலையில் பயணிகளை ஏற்றி சென்ற பேருந்து ஒன்று பள்ளத்தில் கவிழ்ந்ததில் 29 பேர் பலியாகியுள்ளனர்.

அந்த பேருந்து மெக்சிகோ நகரிலிருந்து வந்து கொண்டிருந்த போது திடீரென 10 மீட்டர் ஆழமுள்ள பள்ளத்தாக்கில் விழுந்து நொறுங்கியது.

அதில் பயணித்த இதர 29 பேருக்கு காயங்கள் ஏற்பட்டுள்ளதாக தெரிய வந்துள்ளது.

அச்சம்பவத்தை பார்த்த மக்கள் உடனடியாக காயமடைந்தவர்களுக்கு உதவுயுள்ளனர்.

இவ்விபத்துக்கான காரணம் குறித்து விசாரணை நடைபெற்று வருகின்றது.

 Tags
29 penumpang

bas jatuh gaung

terbunuh


நாட்டிற்காக கடமையாற்ற தயார்; கூறுகிறார் ஜொகூர் சுல்தான்

ஜொகூர் பாரு, செப்டம்பர் 22 – நாட்டுக்கும், மக்களுக்கும் சேவையாற்ற தாம் தயார் என ஜொகூர் சுல்தான் கூறியுள்ளார்.

நாட்டின் அடுத்த பேரரசராக அரியணை அமரவிருக்கும், சுல்தான் இப்ராஹிம் அல்மர்ஹூம் சுல்தான் இஸ்கண்டார் அவ்வாறு தெரிவித்துள்ளார்.

“அது பதவி உயர்வு அல்ல. சக ஆட்சியாளர்கள் சார்பாக அந்த பொறுப்பை ஏற்க தயாராக உள்ளேன்” என சுல்தான் இப்ராஹிம் குறிப்பிட்டார்.

மக்களின் நலனே தனது முன்னுரிமையாக இருக்குமென, அண்மையில் பெர்னாமாவிற்கு வழங்கிய சிறப்பு நேர்காணலில் அவர் கூறியுள்ளார்.

எனினும், மலாய் ஆட்சியாளர்கள் கூட்டம் முடியும் வரை காத்திருப்பதே சிறந்தது என கூறிய அவர், அது குறித்து தொடர்ந்து கருத்துரைக்க மறுத்து விட்டார்.

அக்டோபர் 27-ஆம் தேதி நடைபெறவுள்ள, மலாய் ஆட்சியாளர்கள் கூட்டத்தின் போது, தனித்துவமான தேர்தல் முறை வாயிலாக, ஒன்பது ஆட்சியாளர்களை உட்படுத்திய சுழற்சி முறையின் அடிப்படையில்,

நாட்டின் அடுத்த பேரரசர் தேர்வுச் செய்யப்படுவார் என எதிர்ப்பார்க்கப்படுகிறது.

தற்சமயம், ஆட்சிப் பீடத்தில் அமர்ந்திருக்கும் நாட்டின் 16-வது பேரரசர் அல்-சுல்தான் அப்துல்லாவின், ஆட்சிக் காலம் அடுத்தாண்டு ஜனவரி இறுதியில் முடிவுக்கு வருகிறது.

சுல்தான் இப்ராஹிம், 2010-ஆம் ஆண்டு, ஜனவரி 23-ஆம் தேதி, ஜொகூர் சுல்தானாக மகுடம் சூட்டப்பட்டார் என்பது குறிப்பிடத்தக்கது.

 Tags
for national duties

says ready

Sultan of Johor


பெரியப்பாவை  சந்தித்தார்   உதயநிதி

சென்னை, ஜன 17 – தமிழகத்தின் விளையாட்டு மேம்பாட்டுத்துறை மற்றும் இளைஞர் சமூகநல அமைச்சரான உதயநிதி ஸ்டாலின் மதுரைக்கு வருகை புரிந்தார். அங்கு சத்ய சாய் நகரில் தமது பெரியப்பாவும் முன்னாள் மத்திய அமைச்சருமான மு.க அழகிரியை அவரது வீட்டில் சந்தித்து உதயநிதி ஆசி பெற்றார். முன்பு திமுகவின் மதுரை மாவட்ட முக்கிய அரசியல் பிரமுகராக விளங்கி வந்த அழகிரி அவரது தந்தையும் திமுக வின் தலைவரும், முன்னாள் முதலமைச்சருமான கலைஞர் கருணாநிதியுடன் கடுமையாக கருத்து வேறுபாடு கொண்டிருந்தார்.

கட்சிக்கு எதிரான நடவடிக்கையில் ஈடுபட்டதற்காக 2014ஆம் ஆண்டு திமுகவிலிருந்தும் அழகிரி நீக்கப்பட்டார். அதன்பிறகு அவர் ஒதுங்கியே இருந்து வந்தார். தமது சகோதரர் திமுகவிலிருந்து நீக்கப்பட்ட பின் மதுரைக்கு பலமுறை சென்ற திமுகவின் தலைவரும் முதலமைச்சருமான மு.க ஸ்டாலின்கூட அழகிரியை அவரது வீட்டிற்கு சென்று சந்திப்பதை தவிர்த்து வந்தார். கலைஞர் மறைவுக்குப் பிறகு அந்த இரு குடும்பத்திற்குமிடையிலான உறவில் புதிய சூழ்நிலை மலர்ந்தன. உதயநிதியை சந்திக்கும் நிகழ்ச்சியில் பேசிய அழகிரி பெரியப்பாவை சந்திக்க வந்த தம்பி பையன் என்று அன்பாக குறிப்பிட்டார்.

 Tags
meets his uncle

Udhayanidhi Stalin


போதை பொருள் வியாபாரி தப்பிக்க முயற்சி ; போலீஸ் முறியடிப்பு

பெண்டாங் , ஜூன் 20 – பெண்டாங்கில் கடந்த ஓராண்டாக போதை பொருள் வியாபாரத்தை தந்திரமாக செய்து வந்த நபர் நேற்று மதியம் போதை பொருள் குற்ற விசாரணை பிரிவு நடத்திய சோதனை நடவடிக்கையில் கைது செய்யப்பட்டான்.

30 வயதுடைய அவ்வாடவன் போலீஸ் தன்னை அணுகுவதை உணர்ந்து தனது வெள்ளை நிற மைவி காரில் தப்பிக்க முயன்றபோது, அவ்வாகனம் கட்டுப்பாட்டை இழந்து சறுக்கி நீர் பாதையில் மூழ்கியதாக , பெண்டாங் மாவட்ட போலீஸ் அதிகாரி துணை சுப்ரிண்டன் , அரிஸ் ஷாம் ஹாமிசா (Arriz Sham Hamezah) தெரிவித்துள்ளார்.

கைது செய்யப்பட்ட அவ்வாடவனின் மீது அபாயகரமான போதை பொருள் சட்டத்தின் கீழ் மேல்விசாரணை நடத்தப்படவுள்ளது.

 Tags
Drug dealers

escape mission failed

Police arrested


இஸ்தான்புல்லில்  பயணிக்கு  ஏற்பட்ட  சிரமத்திற்காக    மலேசிய ஏர்லைன்ஸ்  மன்னிப்பு  கேட்டுக் கொண்டது

கோலாலம்பூர், ஏப் 22 – அண்மையில் Turkiye க்கு விடுமுறையில் சென்றிருந்தபோது ஏற்பட்ட சிரமத்திற்காக ஒரு குடும்பத்தினரிடம் மலேசிய ஏர்லைன்ஸ் தனது மன்னிப்பை கேட்டுக்கொண்டது. அந்த குடும்பத்தினர் எதிர்நோக்கிய பிரச்சனைகளுக்கான காரணத்தை ஆராயவிருப்பதாகவும் மலேசிய ஏர்லைன்ஸ் தெரிவித்துள்து. ஏப்ரல் 18 ஆம் தேதியன்று பயணி Atieqah Azri யிடம் தொடர்புக் கொண்டு விசாரணை குறித்த முன்னேற்றங்களை தெரிவித்ததாக மலேசியன் ஏர்லைன்ஸ் வெளியிட்ட அறிக்கையில் தெரிவித்துள்ளது. இஸ்தான்புல்லில் நகரில் நிலைமையை கையாள்வதில் Qatar Airways சும் சம்பந்தப்பட்டுள்ளதால் விசாணையின் மேம்பாட்டின் இறுதிவிவரங்களையும் தெரிவிப்பதற்கு சம்பந்தப்பட்ட பயணியுடன் தொடர்ந்து தொடர்பு கொண்டு வருவதோடு , அந்த பயணிக்கு முழுமையான விளக்கம் மற்றும் தீர்வும் தெரிவிக்கப்படும் என மலேசிய ஏர்லைன்ஸ் குறிப்பிட்டுள்ளது.

கடந்த மார்ச் 2ஆம்தேதி இஸ்தான்புல்லியிருந்து கோலாலம்பூர் திரும்பியபோது தமது குழந்தைக்காக சேர்க்கப்ட்ட விமான டிக்கெட் இன்னும் உறுதிப்படுத்தப்படவில்லை என Qatar ஏர்வெய்ஸ் டிக்கெட் முறையில் தெரியவந்ததால் தாமும், தமது கணவர் மற்றும் 6 மாத மகன் இஸ்தான்புல் விமான நிலையத்தில் சிக்கிக் கொண்டதாக தமது முகநூலில் Atiqeh பதிவிட்டிருந்ததோடு தமக்கு ஏற்பட்ட நெருக்கடிக்கு மலேசிய ஏர்லைன்ஸ் முழு பொறுப்பை ஏற்கவேண்டும் என கூறியிருந்தார். அதன் பிறகு வேறு வழியின்றி தாமும் தமது குடும்பத்தினரும் 8,000 ரிங்கிட் செலுத்தி புதிய விமான டிக்கெட்டுகளை வாங்கி நாடு திரும்பியதாக அவர் சுட்டிக்காட்டியிருந்தார். நாட்டிற்கு திரும்பியபின் தமது குடும்பத்தினர் விமான நிறுவனத்திற்கு பல முறை முறையிட்டும்

மலேசியன் ஏர்லைன்ஸ் கண்டுகொள்ளாமல் இருந்ததால் வேறு வழியின்றி சமூக வலைத்தளம் மூலம் தமது பிரச்சனையை வெளியிட்டதாக Atieqah தெரிவித்திருந்தார்.

 Tags
apologizes

in Istanbul

malaysia airlines

Over Passenger's

Springs


டெக்ஸாஸ் வர்த்தக மைய  துப்பாக்கிச் சூட்டில் இந்திய நீதிபதியின் மகள் ஐஸ்வர்யா  மரணம்

ஹூஸ்டன், மே 9 – அமெரிக்காவில் டெக்சாஸ் மாநிலத்தில் டல்லாஸிலுள்ள பிரபல வர்த்தக மையத்தில் ஆடவன் ஒருவன் நடத்திய துப்பாக்கிச் சூட்டில் பலியான 9 பேரில் இந்தியாவில் தெலுக்கானா மாநில நீதிபதி ரங்கா ரெட்டியின் மகளான பொறியியலாளர் ஐஸ்வர்யாவும் அடங்குவார். 27 வயதான ஐஸ்வர்யா, திட்ட பொறியியலாளராக டெக்சாஸில் வேலை செய்து வருகிறார். அவர் கடந்த ஐந்து ஆண்டு காலமாக அமெரிக்காவில் இருந்து வந்தார். அந்த சம்பவம் நடப்பதற்கு முன் ஐஸ்வர்யா தமது குடும்பத்தாருடன் பேசியுள்ளார். டல்லாஸ் வர்த்தக மையத்தில் அமெரிக்க நேரப்படி சனிக்கிழமை மாலை மணி 3.30 அளவில் அந்த துப்பாக்கிச் சூட்டு சம்பவம் நடந்துள்ளது. தமது தோழியுடன் வர்த்தக மையத்திற்கு சென்றிருந்தபோது துப்பாக்கி சூட்டுக்கு காயத்திற்குள்ளாகி ஐஸ்வர்யா இறந்தார். அந்த சம்பவத்தில் அவரது தோழி காயம் அடைந்தார். இந்த சம்பவத்தினால் டெக்சாஸில் வசித்துவரும் இந்திய வம்சாவளியினர் சோகத்தில் ஆழ்ந்துள்ளனர்.

 Tags
at texas Mall

daughter among 9 killed

Hyderabad district judges

in mass shooting


தமிழ்நாடு vs தமிழகம் சர்ச்சை : சட்டசபையிலிருந்து வெளியேறினார் ஆளுனர் ரவி

அண்மையில் தமிழ்நாட்டை தமிழகம் என அழைப்பதே சரி என்று கூறி சர்ச்சையை ஏற்படுத்தியிருந்த அம்மாநில ஆளுநர் ரவி, இன்று தமிழக சட்டசபையின் கூட்ட தொடரிலிருந்து பாதியிலேயே வெளியேறியிருந்தது மிகப்பெரிய பரபரப்பை ஏற்படுத்தியுள்ளது.

தமிழ்நாட்டை தமிழகம் என்று அழைப்பதற்கு அங்குள்ள பல தரப்பிடமிருந்து பல்வேறு கண்டன குரல்கள் தொடர்ந்து வெளிவந்த வண்ணம் இருக்கின்றன.

இந்நிலையில்தான் அரசு தயாரித்து கொடுத்த உரையை ஆளுநர் முழுமையாக படிக்கவில்லை என்று இன்றைய சட்டசபையில் முதலமைச்சர் மு.க.ஸ்டாலின் குற்றம் சாட்டியிருந்தார்.

ஆளுநருக்கு கண்டணம் தெரிவித்ததோடு அச்சிடப்பட்ட உரை மட்டுமே அவை குறிப்பில் பதிவு செய்ய வேண்டும் என்ற தீர்மானத்தையும் ஸ்டாலின் நிறைவேற்றினார்.

இதனால் எரிச்சல் அடைந்த ரவி அங்கிருந்து கடும் கோபத்துடன் வெளியேறியது பெரும் சலசலப்பை ஏற்படுத்தியது.

 Tags
amid

assembly

government

governor

out

Ravi

TAMIL NADU

tiff

walks


நீப்பா தொற்று; பன்றிகள் பாதிக்கப்படவில்லை

புத்ராஜெயா, செப்டம்பர் 26 – பன்றி வளர்ப்பு துறையில், நீப்பா தொற்று பரவாமல் இருப்பதை, தொடர் கண்காணிப்பு நடவடிக்கைகள் வாயிலாக, மலேசியா தொடர்ந்து உறுதிச் செய்து வருகிறது.

கடந்த ஆகஸ்ட்டு வரையில், வணிக நோக்கத்திற்காக வளர்க்கப்படும் பன்றிகளின் 399 மாதிரிகள் மீது, நடத்தப்பட்ட பரிசோதனையில் அது உறுதிச் செய்யப்பட்டுள்ளதாக, DVS – கால்நடை மருத்துவ சேவை துறை ஓர் அறிக்கையின் வாயிலாக தெரிவித்துள்ளது.

பாதிக்கப்பட்ட விலங்குகளுடன் நேரடி தொடர்பு மூலம் நீப்பா வைரஸ் தொற்று பரவுகிறது. குறிப்பாக சுவாசத் துளிகள், மாசடைந்த காற்று, மூக்கு அல்லது வாயிலிருந்து சுரக்கும் நீர், பாதிக்கப்பட்ட விலங்குகளின் செல்கள் அல்லது திசுக்களில்னிருந்து நீப்பா வைரஸ் எளிதாக தொற்றுகிறது.

மலேசியாவில், 1998-ஆம் ஆண்டு, பேராக் மாநிலத்திலுள்ள பன்றி பண்ணை ஒன்றில் முதல் முறையாக அடையாளம் காணப்பட்ட நீப்பா வைரல், பின்னர் நெகிரி செம்பிலான் வரை பரவியது.

அதனால், 105 உயிர்கள் பலியான வேளை ; பன்றி பண்ணை உரிமையாளர்களுக்கும், நாட்டின் பொருளாதார வளர்ச்சியிலும் பெரிய தாக்கத்தை அது ஏற்படுத்திச் சென்றது.

எனினும், 2001-ஆம் ஆண்டு, நீப்பா தொற்றிலிருந்து நாடு முழுமையாக விடுபட்டது.

அந்த நிலை இதுநாள் வரை பேணப்பட்டு வரும் வேளை ; நாட்டில் நீப்பா தொற்று மீண்டும் ஏறபடாமல் இருக்க கால்நடை மருத்துவ சேவை துறை, தொடர்ந்து கடுமையான கண்காணிப்பு நடவடிக்கைகளை மேற்கொண்டு வருகிறது.

குறிப்பாக, நீப்பா வைரசின் இயற்கையான உரைவிடமாக திகழும் வெளவால்களை ஈர்க்க கூடிய பழ மரங்களை, பன்றி வளர்ப்பு பண்ணைகளுக்கு அருகில் நடவுச் செய்ய வேண்டாம் என அதன் உரிமையாளர்களுக்கு அறிவுறுத்தப்பட்டுள்ளது.

அதே சமயம், வளர்ப்பு பிராணிகளுக்கு நோய் ஏற்பட்டால், உடனடியாக கால்நடை மருத்துவர்களை அணுகுமாறும் அவர்கள் கேட்டுக் கொள்ளப்பட்டுள்ளனர்.

நாட்டில், 1999-ஆம் ஆண்டு, மே 27-ஆம் தேதி, ஆகக் கடைசியாக, நீப்பா நோய் தொற்று அடையாளம் காணப்பட்டதாகவும், புதியச் சம்பவங்கள் எதுவும் பதிவாகவில்லை எனவும் கடந்த சனிகிழமை, சுகாதார அமைச்சர் டாக்டர் ஜாலிஹா முஸ்தபா கூறியிருந்தது குறிப்பிடத்தக்கது.

 Tags
kekal bebas

penyakit Nipah

Ternakan babi


பல லட்சம் ரிங்கிட் கொள்ளை , 2 போலீசார் உட்பட 4 பேர் கைது

கோலாலம்பூர் , ஜூன் 29 – ஒரு நபரிடமிருந்து பல லட்சம் ரிங்கிட் ரொக்கத்தை கொள்ளையடித்த குற்றத்திற்காக புக்கிட் அமானில் பணி புரியும் 2 போலீசார் அதிகாரிகள் உட்பட 4 பேர் மீது நீதிமன்றத்தில் குற்றஞ்சாற்றப்பட்டுள்ளது.

அதனை தொடர்ந்து காவல் துறையில் பணி புரிந்த 42 வயது அஹ்மத் ஷஹ்ரிஸான் அப் ரஹ்மான்(Ahmad Shahrizan Ab Rahman), 40 வயது முகமட் ஷவால் செக்மான் (Mohamad Shawal Chekman) ,மற்றும் அவர்களோடு கைது செய்யப்பட்ட 40 வயது கைருல் அன்வார் அஹ்மட் (Khairul Anwar Ahmad) , 27 வயது முஹமட் ஃபிர்டவுஸ் ஜைனால் (Muhammad Firdaus Zainal) குற்றத்தை மறுத்து விசாரணை கோரினர்.

கடந்த மே மாதம் 25-ஆம் தேதி வாங்சா மாஜூவில் உள்ள ஓர் ஆடம்பர அடுக்குமாடி குடியிருப்பில் அவர்கள் பணத்தை கொள்ளையடித்துள்ளதாக விசாரணையில் தெரிய வந்துள்ளது.

மேலும் மாஜிஸ்திரேட் நீதிமன்றம் குற்றஞ்சாட்டப்பட்ட நால்வருக்கும் தலா 12,000 ரிங்கிட் ஜாமீனை வழங்க அனுமதித்துள்ளது.

 Tags
2 anggota polis

antara 4

dituduh rompak

kerugian jutaan ringgit

lelaki babitkan


ஒரே குடும்பத்தை  சேர்ந்த  6 பேர்   தற்கொலை முயற்சி   சிறுமி மரணம்   மூவர் கவலைக்கிடம்

போபால் , ஜன 13 – மத்திய பிரதேசத்தில் போபாலில் நிதி நெருக்கடியினால் ஒரே குடும்பத்தைச் சேர்ந்த கணவன் மனைவி விஷம் உட்கொண்டதோடு அவர்களது நான்கு பிள்ளைகளுக்கும் பாலில் விஷம் கலந்து கொடுத்தனர். இந்த சம்பவத்தில் 8 வயது மகள் மரணம் அடைந்தார். அந்த தம்பதியரின் 15,10 மற்றும் 12 வயதுடைய மூன்று பிள்ளைகள் கவலைக்கிடமாக உள்ளனர். நிதி நெருக்கடியினால் 40 வயதுடைய குத்தகையாளரான Kishore Jatav தமது வேலையை பூர்த்தி செய்ய முடியாமல் கடும் மன உளைச்சலுக்கு உள்ளானதைத் தொடர்ந்து தமது மனைவி மற்றும் பிள்ளைகளுடன் தற்கொலை செய்து கொள்வதற்கு முடிவு செய்ததாக தெரிகிறது. இச்சம்பவம் குறித்து போலீசார் விசாரணையை மேற்கொண்டு வருவதாக மத்திய பிரதேச உள்துறை அமைச்சர் டாக்டர் Narottam Mishra தெரிவித்தார்.

 Tags
6 members

attempted

death

family

girl

same

suicide

Three

worried


ரமலான்  மாதத்தில்  12 ஆவது  பேரப்பிள்ளையை ‘ அன்வார்  வரவேற்றார்

கோலாலம்பூர், ஏப் 13 – நோன்பு மாதத்தில் புதன்கிழமையன்று தமது 12 ஆவது பேரப்பிள்ளை வரவேற்கும் வகையில் அது தொடர்பான மகிழச்சியை தமது சமூக வலைத்தளத்தில் பிரதமர் டத்தோஸ்ரீ அன்வார் இப்ராஹிம் பகிர்ந்துகொண்டார். தமது பேரக்குழந்தை Nurul Isra Mitsuki யை தூக்கி வைத்திருக்கும் புகைப்படத்தையும் அன்வார் பதிவிட்டுள்ளார். Nurul Isra பிறந்ததன் மூலம் 12 ஆவது பேரக் குழந்தைக்கு தாமும் டாக்டர் வான் அஸிசாவும் தாத்தா பாட்டியாகியுள்ளதாக அன்வார் தெரிவித்தார். அதுவும் புனிதமான நோன்பு மாதத்தில் தமது மகள் Nurul Ilham – Mitsuru Luqman watanabe தம்பதியருக்கு நான்காவது குழந்தை பிறந்திருப்பது மேலும் மகிழ்சியை ஏற்படுத்தியிருப்பதாக அவர் கூறியுள்ளார்.

 Tags
12th grandchild

Anwar celebrated

in the month

of Ramadan

the birth of his


புகைப்படம் மற்றும் காணொளிகளை இனி HDயில் பகிர முடியும் – வாட்ஸ்ஆப்பில் புதிய அம்சம்

ஆக 18 – இனி வாட்ஸ்ஆப்பில் புகைப்படம் மற்றும் காணொளிகளை HD பகிர முடியும். இது வாட்ஸ்ஆப் அறிமுகப்படுத்தியிருக்கின்ற வாடிக்கையாளர்களுக்கான புதிய அம்சம் என மேதா-வின் தலைமை செயல்முறை அதிகாரி மார்க் சுக்கர்பர்க் முகநூல் வழியாக அறிவித்துள்ளார்.

இதற்கு முன்பு படங்களும் காணொளிகளும் HD தரத்தில் இருந்தாலும் கூட, அதனுடைய தரம் குறைக்கப்பட்டு பயனருக்கு சென்றடையும். அதனால் பயனர்கள் உயர் தரத்திலான படங்களையும் காணொளிகளையும் பெறுவதற்கு டெலிகிராம் போன்ற வேறு தளங்களை பயன்படுத்த வேண்டிய சூழல் இருந்தது.

இனி பயனர்களுக்கு அந்த கவலை இல்லை.

 Tags
in conversations

WhatsApp introduces HD video and image sharing


மோட்டார் சைக்கிளோட்டியை மோதிய காரோட்டி ; போலீஸ் வலைவீச்சு

சிலாங்கூர், பெட்டாலிங் ஜெயா, டாமான்சாரா – பூச்சோங் நெடுஞ்சாலையிலிருந்து வெளியாகி SS2/55 சாலையில் நுழையும் சமிக்ஞை விளக்குப் பகுதியில், மோட்டார் சைக்கிளோட்டியை மோதிய காரோட்டியை போலீஸ் தேடுகிறது.

நேற்றிரவு மணி 9.30 வாக்கில், அச்சம்பவம் தொடர்பான காணொளி, ட்விட்டரில் பதிவேற்றம் செய்யப்பட்டதை, போலீஸ் அடையாளம் கண்டுள்ளதாக, பெட்டாலிங் ஜெயா போலீஸ் தலைவர் அசிஸ்டன் கமிஸ்னர் முஹமட் பாக்ரூடின் அப்துல் ஹமிட் தெரிவித்தார்.

அந்த ஒரு நிமிட காணொளி வாயிலாக, சம்பந்தப்பட்ட இடத்தில், யமஹா ரக மோட்டார் சைக்கிள் ஒன்றும், புரோட்டோன் சத்ரியா கார் ஒன்றும் விபத்துக்குள்ளானது தெரிய வந்துள்ளது.

குறிப்பாக, மே பத்தாம் தேதி, காலை மணி 7.50 வாக்கில் அவ்விபத்து நிகழ்ந்த வேளை ; அது தொடர்பில் மோட்டார் சைக்கிளோட்டி புகார் போலீஸ் செய்துள்ளதும் தொடக்க கட்ட விசாரணையில் தெரிய வந்துள்ளது.

அதனை தொடர்ந்து, சம்பந்தப்பட்ட காரோட்டியை அடையாளம் காணும் நடவடிக்கைகளை போலீஸ் தொடங்கியுள்ளதாக, முஹமட் பாக்ரூடின் சொன்னார்.

அவ்விபத்து குறித்து தகவல் அறிந்த பொதுமக்கள், போக்குவரத்து விசாரணை அதிகாரி இன்ஸ்பெக்டர் ஆர்.நாவலனை 014-2536820 என்ற எண்களில் தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
driver

for the

looking

Police are

the motorcyclist

who hit


கம்போடியா  வருகையில் பல விவகாரங்களுக்கு   தீர்வு  – பிரதமர்

நொம்பென், மார்ச் 28 – கம்போடியாவுக்கான தமது ஒரு நாள் அதிகாரப்பூர்வ வருகையின்போது இருவழி நட்புறவு, வட்டாரம் மற்றும் அனைத்துலக விவகாரம் குறித்து அந்நாட்டு பிரதமர் Hun Sen – னுடன் பேச்சு நடத்துவதற்கு வாய்ப்பு கிடைத்தது குறித்து பிரதமர் டத்தோஸ்ரீ அன்வார் இப்ராஹிம் திருப்தியடைந்துள்ளார். கம்போடிய பிரதமரின் அழைப்பை தாம் பெரிதும் மதித்தாக தமது வருகையின் முடிவில் மலேசிய செய்தியாளர்களிடம் பேசியபோது அவர் தெரிவித்தார். 66 ஆண்டுகளாக இரு நாடுகளிடையே இருந்துவரும் ஒத்துழைப்பும் வலுவடைந்துள்ளதாக அன்வார் கூறினார். இதனிடையே மியன்மார் நெருக்கடி குறித்து Hun Sen எழுப்பிய விவகாரம் தொடர்பில் ஆசியான் நிலையில் விவாதிப்பதே மேலும் பொருத்தமாக இருக்கும் என்றும் அவர் தெரிவித்தார்.

 Tags
Cambodia

One day

PM

to discuss

various issues

visit to


ஆசியான் தலைவர்கள்   உச்சநிலைக்  கூட்டத்தில் பிரதமர்  அன்வார்  கலந்து கொண்டார்

லபுவான் பாஜோ, மே 11 – இந்தோனேசியாவில் Labuan Bajo வில் நடைபெற்ற 42ஆவது ஆசியான் உச்சநிலை மாநாட்டின் தொடக்க விழா நிகழ்வில் பிரதமர் டத்தோஸ்ரீ அன்வார் இப்ராஹிம் கலந்துகொண்டார். ஆசியான் தொடர்பான பொதுவான நலன்கள் குறித்து தொடக்க கலந்துரையாடல் நிகழ்விலும் அவர் கலந்து கொண்டார். இந்த உச்ச நிலை கூட்டத்தில் ஆசியானின் உறுப்பு நாடுகளில் எட்டு நாடுகளைச் சேர்ந்த அரசாங்கத் தலைவர்கள் கலந்து கொண்டனர். இந்த மாநாட்டில் கலந்து கொள்வதற்கு மியன்மார் அழைக்கப்படவில்லை. மே 14ஆம்தேதி தாய்லாந்தில் பொதுத் தேர்தல் நடைபெறவிருப்பதால் தாய்லாந்தும் ஆசியான் உச்சநிலைக் கூட்டத்தில் கலந்துகொள்ளவில்லை. ஆசியான் தலைமைச் செயலாளர் டாக்டர் Kao kim Hourn மற்றும் தீமோர் லெஸ்தே பிரதமர் Taur Matann Ruak ஆகியோரும் இம்மாநாட்டில் ம கலந்துகொண்டனர். ஆசியானை வலுப்படுத்துவதோடு நடப்பு சவால்களை சமாளிப்பதற்கு பொருளாதர நடவடிக்கைகைளை புத்துயிரூட்டுவது குறித்தும் இந்த இரண்டு நாள் உச்சநிலைக் கூட்டத்தில் விவாதிக்கப்படும்.

 Tags
and plenary

Asean

attends

opening

PM Anwar

session

Summit


100 கோடிக்கும் அதிகமான முஸ்லீம்கள்  நோன்பிருக்க தொடங்கியுள்ளனர் !

துபாய், மார்ச் 23 – ரமலான் பிறப்பை அடுத்து, உலகம் முழுவதுமுள்ள 180 கோடி முஸ்லீம் மக்கள் நோன்பை கடைப்பிடிக்க தொடங்கியுள்ளனர்.

சில உலக நாடுகளில் மக்கள் இன்று நோன்பிருக்க தொடங்கியிருக்கும் நிலையில், சில நாடுகளில் நாளை மக்கள் நோன்பிருக்க தொடங்குவார்கள்.

இந்தோனேசியா, சிங்கப்பூர், மலேசியா, தாய்லாந்து, சவூதி அரேபியா உட்பட சில மத்திய கிழக்கு நாடுகளில் இன்று முஸ்லீம் மக்கள் நோன்பிருக்க தொடங்கியுள்ளனர்.

கேரளா மாநிலத்தைத் தவிர இந்தியா, வங்காளதேசம், ஶ்ரீ லங்கா ஆகிய நாடுகளில் வெள்ளிக்கிழமை மக்கள் நோன்பிருக்க ஆரம்பிப்பர்.

 Tags
1 billion

more than

Muslims

started fasting